cyanic-selkie/wikianc huggingface dataset:
ಬೆಸಗರಹಳ್ಳಿ ರಾಮಣ್ಣ
ಕಥೆಗಳು
ಹೊಸ ಬಗೆಯ ಬದುಕು ಹಳ್ಳಿಗಳ ಒಳಗೆ ಕಾಲಿಡಲು ಮೊದಲಾದ ಮೇಲೆ ಹಳ್ಳಿಗಳ ಮನೆಯ ಒಳಗಿನ ಮತ್ತು ಹೊರಗಿನ ಜಗತ್ತು ಬದಲಾಗತೊಡಗಿದವು. ಆ ಬಳಿಕ ಬಂದ ಬರೆಹಗಾರರು ಈ ಬದಲಾವಣೆಯನ್ನು ತಮ್ಮದೇ ಆದ ಬಗೆಯಲ್ಲಿ ತಮ್ಮ ಬರವಣಿಗೆಯಲ್ಲಿ ಮಂಡಿಸುವುದನ್ನು ನೋಡುತ್ತೇವೆ. ‘ದೇವನಿಹನು ವ್ಯೋಮದಲ್ಲಿ ಎಲ್ಲ ಸೌಖ್ಯ ಭೂಮಿಯಲ್ಲಿ’ ಎಂಬ ನೆಲೆಗೀಗ ಬೇರುಗಳಿಲ್ಲವೆಂಬುದು ಅರಿವಿಗೆ ಬರುವಂತಾಗಿದೆ.. ಹಳ್ಳಿಗಳೀಗ ಮೈತೆರೆದ ಕೆರೆಗಳಂತೆ ಕಾಣತೊಡಗುತ್ತವೆ. ಗೊರೂರು ರಾಮಸ್ವಾಮಯ್ಯಂಗಾರ್ ಮಂಡಿಸಿದ ಗ್ರಾಮಭಾರತದ ಮಾದರಿಯ ಹಳ್ಳಿಗಳ ಒಳಗಿನ ಚಹರೆಗಳು ಮರೆಯಾದವು. ಹಳ್ಳಿಗಳು ಹೊಸ ಬೆಳಕಿನಲ್ಲಿ ತಮ್ಮ ಹೊಸ ಚಹರೆಗಳನ್ನು ತೋರುವಂತಾಯಿತು. ಹೊಸ ಬದುಕಿನ ಲಯಗಳು ಆ ಹಳ್ಳಿಗಳಲ್ಲಿ ತಂದ ಬದಲಾವಣೆಗಳನ್ನು ಕತೆಗಾರರು ಮಂಡಿಸುವತ್ತ ಹೊರಡುವುದನ್ನು ನೋಡುತ್ತೇವೆ. ಹೀಗೆ ಮಂಡಿಸಲು ಮುಂದಾದ ಮೊದಲ ತಲೆಮಾರಿನ ಲೇಖಕರಲ್ಲಿ ರಾಮಣ್ಣ ಒಬ್ಬರು. ಗಾಂಧಿ ಚಿಂತನೆಗಳ ನೆರಳಿನಲ್ಲಿ ಮೊದಮೊದಲು ಲೇಖಕರು ಹಳ್ಳಿಗಳಲ್ಲಿ ಗ್ರಾಮಭಾರತದ ಧಾರಣಾ ಕೇಂದ್ರವಿದೆಯೆಂದು ನಂಬಿ ಬರೆಯುತ್ತಿದ್ದರು. ಈ ಧಾರಣಾ ಕೇಂದ್ರದ ಆಯಸ್ಸು ಕೂಡ ನಶಿಸುತ್ತಿರುವುದನ್ನು ಅಲ್ಲಲ್ಲಿ ಲೇಖಕರು ಹೇಳುವುದನ್ನು ಕಾಣುತ್ತೇವೆಯಾದರೂ ಅದು ಗಟ್ಟಿ ದನಿಯಾಗಿರಲಿಲ್ಲ. ಅದರಲ್ಲೂ ಒಂದು ಸಮುದಾಯವಾಗಿ ಹಳ್ಳಿ ಎಲ್ಲರನ್ನು ಸಂಗೋಪನೆ ಮಾಡುವ ಒಳ ಕಸುವೊಂದನ್ನು ಪಡೆದಿದೆಯೆಂಬ ನಂಬುಗೆಯ ಬುಡಗಳು ಈಗ ಸಡಿಲವಾಗಿದೆ ಎನ್ನುವ ಅರಿವು ಕೆಲವು ಲೇಖಕರಲ್ಲಿ ಮೂಡಿದ್ದಂತೂ ದಿಟ.
ಈ ಹೊಸದು ಎಂಬುದೇನು? ಕೆಲವರಿಗೆ ಅದು ಹೊಸ ಸಾಮಾಜಿಕ ವ್ಯವಸ್ಥೆಯಾಗಿ ಕಾಣುತ್ತದೆ. ಚುನಾವಣೆಗಳು, ರಾಜಕಾರಣ, ಶಾಲೆಗಳು, ಹೊಟೆಲುಗಳು, ಬಸ್ಸು, ರೈಲು, ರೇಡಿಯೋ ಹೀಗೆ ಹತ್ತಾರು ಹೊಸ ಸಂಗತಿಗಳು ಹಳ್ಳಿಗಳ ಸಾವಯವತೆಯನ್ನು ಒಡೆಯುವ ಪರಿಕರಗಳಂತೆ ತೋರಿವೆ. ಮತ್ತೆ ಕೆಲವರಿಗೆ ಮೊದಮೊದಲು ಹಳ್ಳಿಗಳಲ್ಲಿ ಇದೆಯೆಂದು ತಿಳಿದಿದ್ದ ಧಾರಣಾ ಕೇಂದ್ರವೇ ಹುಸಿಯೆನಿಸುವ ನೆಲೆ ದಿಟವೆನಿಸುವಂತಿದೆ. ಅಂದರೆ ಭ್ರಮೆಗಳೆದು ದಿಟವನ್ನು ಎದುರಿಸಬೇಕಾದ ಕಾಲದಲ್ಲಿ ಇಂತಹ ಕತೆಗಾರರು ಬರೆಯಬೇಕಾಗಿ ಬಂದಿತ್ತು. ರಾಮಣ್ಣ ಮತ್ತವರ ತಲೆಮಾರಿನ ಕತೆಗಾರರು ಈ ಭ್ರಮನಿರಸನದ, ಕನಸೊಡೆದೆದ್ದ ಅವಸ್ಥೆಯನ್ನು ಅನುಭವಿಸುತ್ತಲೇ ಬರೆದವರು.
ರಾಮಣ್ಣನವರ ಕತೆಗಳನ್ನು ಎರಡು ಗುಂಪುಗಳಲ್ಲಿ ಇರಿಸಿ ನೋಡಬಹುದು. ಮೊದಲ ಗುಂಪಿನ ಕತೆಗಳು ಹಳ್ಳಿಗಳಲ್ಲಿ ನಡೆಯುತ್ತವೆ. ಅಲ್ಲದೆ ಅವುಗಳ ನಿರೂಪಕರು ಆ ಹಳ್ಳಿಯ ಬದುಕಿನೊಡನೆ ಇನ್ನೂ ಕರುಳುಬಳ್ಳಿಯ ನಂಟನ್ನು ಇರಿಸಿಕೊಂಡಿರುವಂತಹವರು. ಎರಡನೆಯ ಗುಂಪಿನ ಕತೆಗಳಲ್ಲಿ ಕೆಲವು ಹಳ್ಳಿಗಳಲ್ಲಿ ನಡೆದರೆ ಮತ್ತೆ ಕೆಲವು ಹೊಸ ಭಾರತ ರೂಪಿಸಿಕೊಂಡ ನಗರ, ತಾಲೂಕು ಕೇಂದ್ರಗಳಲ್ಲಿ ನಡೆಯುತ್ತವೆ. ಈ ಕತೆಗಳ ನಿರೂಪಕರು ಕತೆಗಳ ಜಗತ್ತಿನ ಭಾಗವಾಗಿರುವುದಿಲ್ಲ. ಹಾಗೆಂದು ಸಾಕ್ಷಿಯಾಗಿ ನೋಡುವವರೂ ಅಲ್ಲ. ಎರಡೂ ಬಗೆಯ ಕತೆಗಳಲ್ಲಿ ಇರುವುದು ದಟ್ಟವಾದ ನೈತಿಕ ಪ್ರಜ್ಙೆ. ಇದು ತುಂಬ ಎಚ್ಚರದಿಂದ ಗಮನಿಸಬೇಕಾದ ಸಂಗತಿಯಾಗಿದೆ. ಹಳ್ಳಿಗಳನ್ನು ಅಲ್ಲಿನ ಬದುಕನ್ನು ಕೇಂದ್ರ ಮಾಡಿಕೊಂಡು ಬರೆದ ಕತೆಗಳಲ್ಲಿ ಸಮುದಾಯದ ಕಟ್ಟುವ ಶಕ್ತಿ ಕಳೆದು ಹೋಗಿದ್ದರೂ ಅಂತಹ ಕಟ್ಟುವ ಶಕ್ತಿಯೊಂದು ಮನುಷ್ಯರ ಒಳಗೆಲ್ಲೋ ಅಡಗಿರುತ್ತದೆ ಎನ್ನುವ ನಂಬಿಕೆ ಕೆಲಸ ಮಾಡುತ್ತದೆ. ಸಂಬಂಧಗಳು ಬೇರೆ ಬೇರೆ ಕಾರಣಕ್ಕಾಗಿ ಬಿರುಕುಬಿಡುವ ಹಂತಗಳು ಬಂದಾಗ ಈ ಒಳಗಿನ ಕಟ್ಟುವ ಶಕ್ತಿ ಎಚ್ಚರಗೊಂಡು ಮನುಷ್ಯರು ಹಾದಿ ತಪ್ಪದಂತೆ ಕಾಯುವುದೆಂಬ ನೈತಿಕತೆಯೊಡನೆ ರಾಮಣ್ಣ ಈ ಮೊದಲ ಗುಂಪಿನ ಕತೆಗಳನ್ನು ಬರೆಯುತ್ತಾರೆ.
ಓದಲು ಹಳ್ಳಿಯನ್ನು ಬಿಟ್ಟು ಹೋದ ಹುಡುಗರು ಮರಳಿ ಹಳ್ಳಿಗೆ ಬಂದಾಗ ಆ ಹಳ್ಳಿಗಳೆಲ್ಲ ಸಾಮಾನ್ಯವಾಗಿ ಪಳಯುಳಿಕೆಗಳಂತೆ ತೋರುತ್ತವೆ. ಅವುಗಳು ಬದಲಾವಣೆಗೆ ಸಿದ್ಧಗೊಳ್ಳದ ಹೊರತು ಅಲ್ಲಿನ ಬದುಕಿಗೆ ಹೊರದಾರಿಯೆ ಇಲ್ಲವೆಂದು ಅನಿಸತೊಡಗುತ್ತದೆ. ಆದರೆ ರಾಮಣ್ಣನವರ ಮೊದಲ ಗುಂಪಿನ ಕತೆಗಳು ಹೀಗೆ ಹಳ್ಳಿಗಳನ್ನು ಮತ್ತು ಅಲ್ಲಿನ ಬದುಕನ್ನು ಹೊರಗಿಡುವ ಆಯ್ಕೆಯನ್ನು ಬಿಟ್ಟುಕೊಡುತ್ತವೆ. ಆ ಬದುಕು ಬದಲಾಗಬೇಕೆಂಬ, ಅದನ್ನು ಬದಲಿಸಬೇಕೆಂಬ ಹಂಬಲ ಅವರ ಕತೆಗಳ ಮುಖ್ಯ ಕಾಳಜಿಯಾಗುವುದಿಲ್ಲ. ತೀರ ಪ್ರಗತಿಪರರೆಂದು ತಿಳಿದುಕೊಂಡವರಿಗೆ ರಾಮಣ್ಣನವರ ಈ ದೃಷ್ಟಿಕೋನ ಹಿಡಿಸದೆಯೂ ಇರಬಹುದು. ಎಣ್ಣೆ ತೀರಿದ ದೀಪದ ಮುಂದೆ ಬತ್ತಿ ಹೊಸೆಯುವ ಕಾಯಕದಂತೆ ತೋರಬಹುದು. ಆದರೆ ರಾಮಣ್ಣ ಮನುಷ್ಯರ ಒಳಗಿನ ಒಳಿತನ್ನು ನಂಬಿದವರು. ಅವರ ಮೊದಮೊದಲ ಕತೆಗಳಲ್ಲಿ ಕುಟುಂಬಗಳ ಒಳಗೆ ಸಣ್ಣ ಬಿರುಕೊಂದು ಕಾಣಿಸಿಕೊಳ್ಳುವ ಮತ್ತು ಆ ಬಿರುಕನ್ನು ಕತೆಗಳ ಕೊನೆಗೆ ಮುಚ್ಚುವ ಮಾದರಿಯೊಂದು ಮಂಡಿತವಾಗುತ್ತದೆ. ಈ ಎರಡೂ ಸಂಗತಿಗಳೂ ದಿಟವಾದವುಗಳೆ. ಬಿರುಕು ಬಿಡದಿದ್ದರೆ ಅದು ಬದುಕಲ್ಲ; ಹಾಗೆಯೆ ಹಾಗೆ ಬಿರುಕು ಬಿಟ್ಟಾಗ ಅದನ್ನು ಬೆಳೆಯಲು ಬಿಡದೆ ಮುಚ್ಚುವ ಹಾಗೆ ಮಾಡದಿದ್ದರೂ ಅದು ಬದುಕಲ್ಲ. ಈ ಕತೆಗಳನ್ನು ಬರೆಯುವಾಗ ರಾಮಣ್ಣ ತೀವ್ರ ಆಶಾವಾದಿಯಂತೆ ಕಂಡರೂ ಸತ್ಯವನ್ನು ಎದುರಿಸಲು ಹೆದರುವ ಹೆಂಬೇಡಿಯಂತೆ ತೋರುವುದಿಲ್ಲ. ಅದಕ್ಕೆ ಕಾರಣ ಅವರು ಕತೆಯನ್ನು ಕಟ್ಟುವ ಬಗೆ.
ಇಂತಹ ಕತೆಗಳಲ್ಲಿ ಎರಡು ಬಗೆಯ ನಿಸರ್ಗಗಳು ನಮ್ಮೆದುರು ಕಾಣುತ್ತವೆ. ಒಂದು: ಮನುಷ್ಯರು ತಮ್ಮ ದುಡಿಮೆಯಿಂದ ಬೆಳೆದ ಬೆಳೆಯನ್ನು ಹೊತ್ತು ನಿಂತ ನಿಸರ್ಗ. ಇನ್ನೊಂದು: ಜನರ ಸ್ವಭಾವದ ನಿಸರ್ಗ. ಎರಡೂ ನೆಲೆಗಳನ್ನು ಒಂದೇ ಸಮನಾದ ಉತ್ಸುಕತೆಯಲ್ಲಿ ಕತೆಗಳು ಬಣ್ಣಿಸುತ್ತವೆ. ಅದರಲ್ಲೂ ಬೆಳೆದು ನಿಂತ ಹೊಲಗದ್ದೆಗಳ ಸಮೃದ್ಧತೆಯನ್ನು ಬಣ್ಣಿಸುವ ರಾಮಣ್ಣನವರ ಭಾಷೆಯನ್ನು ಓದಿಯೇ ನೋಡಬೇಕು. ಅಲ್ಲಿ ಎಲ್ಲಿಯೂ ಅವರು ಕೇವಲ ಮುಗ್ಧತೆಯಿಂದ ಬರೆಯುವುದಿಲ್ಲ. ಆ ಸಮೃದ್ಧ ನಿಸರ್ಗಕ್ಕೆ ಇರುವ ಕಟ್ಟುವ, ಪೊರೆಯುವ ಮತ್ತು ಹೊಸದನ್ನು ಹುಟ್ಟಿ ಹಾಕುವ ಗುಣದಲ್ಲಿ ಅವರಿಗಿರುವ ಶ್ರದ್ಧೆಗೆ ಗಡಿಗಳೇ ಇಲ್ಲವೇನೋ ಎನಿಸುತ್ತದೆ. ಹಸಿರು ಬಣ್ಣ ಅವರ ಈ ಬಣ್ಣನೆಗಳಲ್ಲಿ ಹಲವು ಛಾಯೆಗಳಲ್ಲಿ ಮೈದಳೆಯುತ್ತದೆ. ಹಾಗೆಂದು ಅವರು, ಮನುಷ್ಯ ಒಬ್ಬ ನೋಟಕನಾಗಿರುವ ನೆಲೆಯಲ್ಲಿ ಇಲ್ಲವೇ ಹೊರಗೆ ನಿಂತು ನೋಡುವ ಬಗೆಯಲ್ಲಿ ನಿಸರ್ಗವನ್ನು ಬಣ್ಣಿಸುವುದಿಲ್ಲ. ಅಲ್ಲಿ ಹಾರುವ ಹಕ್ಕಿಗಳು ಮನುಷ್ಯರಲ್ಲಿ ಅಡಗಿರುವ ಹತ್ತಿಕ್ಕಲಾಗದ ಬಿಡುಗಡೆಯ ಹಂಬಲವನ್ನು ತೋರುವ ಹಕ್ಕಿಗಳಲ್ಲ. ಅವು ಅವನು ಬೆಳೆದ ಬೆಳೆಯನ್ನು ಅವಲಂಬಿಸಿದ ಹಕ್ಕಿಗಳು. ಮನುಷ್ಯರ ಜತೆಯಲ್ಲಿ ಬದುಕಲೆಂದು ಇರುವ ಹಕ್ಕಿಗಳು. ಹಾಗಾಗಿ ಈ ಕತೆಗಳಲ್ಲಿ ಇರುವ ಬಣ್ಣನೆಗಳಿಗೆ ಒಂದು ವಿಶಿಷ್ಟ ಬಗೆಯ ಕಾಂತಿಯಿದೆ. ಜೊತೆಗೆ ಕನ್ನಡಕ್ಕೆ ವಿಶಿಷ್ಟವಾದ ತಾತ್ವಿಕತೆಯಿದೆ. ಇಂತಹ ಬಣ್ಣನೆಗಳಲ್ಲಿ, ಬಣ್ಣಿಸುವವರು ಹೊರಗಿನವರಂತೆ ತೋರುವುದಿಲ್ಲ. ಅದರೊಡನೆ ಬೆರೆತು ಹೋಗಿರುವವರಂತೆ ತೋರುತ್ತಾರೆ.
ಅವರ ಈ ಬಗೆಯ ಕತೆಗಳಲ್ಲಿ ಬರುವ ಇನ್ನೊಂದು ನಿಸರ್ಗ ಕೂಡ ಹೀಗೆಯೇ ಒಳಗೊಳ್ಳುವ ಬಗೆಯದು. ಇಲ್ಲಿ ಜನರ ನಡುವೆ ‘ತಂದಿಕ್ಕುವವರು’ ಇದ್ದಂತೆ ಅವರೆಲ್ಲರನ್ನು ತನ್ನ ತೆಕ್ಕೆಗೆ ತೆಗೆದುಕೊಳ್ಳುವವರೂ ಇರುತ್ತಾರೆ. ಇಲ್ಲಿಯೂ ಎಲ್ಲವೂ ತಂತಾನೆ ಹುಟ್ಟಿ ಬೆಳೆಯುವುದಿಲ್ಲ. ಉತ್ತು ಬಿತ್ತು ಕಳೆ ತೆಗೆದು ಕಾಯ್ದರೆ ಮಾತ್ರ ಸುಗ್ಗಿಯ ಕೊಯ್ಲಿನಲ್ಲಿ ಹೊಟ್ಟೆ ತುಂಬಲು ಕಾಳು ಸಿಗುತ್ತವೆ. ಅಂದರೆ ಮನುಷ್ಯರ ಕಟ್ಟುವ ಸ್ವಭಾವ ಕೂಡ ಹುಟ್ಟಿನಿಂದ ದತ್ತವಾಗಿ ಬಂದುದಲ್ಲ. ಅದನ್ನು ಸರಿಯಾಗಿ ಹಸನು ಮಾಡಿ ಬೆಳೆಸಿಕೊಳ್ಳಬೇಕು. ಇದೂ ಒಂದು ಬಗೆಯ ವ್ಯವಸಾಯವೇ ಸರಿ. ಹಾಗಾಗಿ ಇಡಿಯಾಗಿ ಕೆಟ್ಟವರು ಇಲ್ಲವೇ ಇಡಿಯಾಗಿ ಒಳ್ಳೆಯವರು ಎಂಬ ಗೆರೆಯೆಳೆದ ಗುಂಪುಗಳಲ್ಲಿ ಮನುಷ್ಯರನ್ನು ಇರಿಸಲು ಬರುವುದಿಲ್ಲ. ಅವರು ‘ಹಾಗೆ ಆಗಲು’ ದುಡಿಯುತ್ತಾರೆ ಎನ್ನುವುದಷ್ಟೆ ದಿಟ.
ಈಗ ಆ ಕತೆಗಳನ್ನು ಓದುವಾಗ ಅಲ್ಲಿನ ಹಳ್ಳಿಗಳ ಸಾಮಾಜಿಕ ಬದುಕಿನಲ್ಲಿ ಸಾಮಾಜಿಕ ಸಂಬಂಧಗಳು ಹಿಂದೆ ಸರಿದು ಮನುಷ್ಯ ಸಂಬಂಧಗಳು ಮುನ್ನೆಲೆಗೆ ಬಂದಿವೆ ಎನ್ನಿಸುವುದು ಸಹಜ. ನೆಲದ ಮೇಲಿನ ಒಡೆತನ ಮತ್ತು ದುಡಿಮೆಯನ್ನು ನೆಮ್ಮಿದವರು ಒಂದೆಡೆಯಾದರೆ, ನೆಲದ ಒಡೆತನವಿಲ್ಲದೆ ದುಡಿಯುವವರು ಇನ್ನೊಂದೆಡೆ ಇದ್ದಾರೆ. ಜೊತೆಗೆ ನೆಲದ ಸಂಬಂಧವಿಲ್ಲದಿದ್ದರೂ ಜೀವನ ನಿರ್ವಹಣೆಯ ಹಾದಿಯನ್ನು ಕೈವಶಮಾಡಿಕೊಂಡವರೂ ಇದ್ದಾರೆ. ಇವರಲ್ಲಿ ಕತೆಗಾರರ ದೃಷ್ಟಿ ಮೊದಲ ಗುಂಪಿನವರಲ್ಲಿ ನೆಲೆಸಿದೆ. ಎರಡನೆಯ ಗುಂಪಿನವರು ಸದಾ ಮುಖಾಮುಖಿಯಾಗುತ್ತಿರುತ್ತಾರೆ. ಕೆಲವೊಮ್ಮೆ ಸವಾಲುಗಳನ್ನೂ ಹಾಕುವುದುಂಟು. ಆದರೆ ಇವೆಲ್ಲವೂ ಈ ಗುಂಪಿನ ಕತೆಗಳಲ್ಲಿ ಸಂಘರ್ಷಕ್ಕೆ ಕಾರಣವಾಗುವುದಿಲ್ಲ. ಮೊದಲೇ ಹೇಳಿದಂತೆ ಕೊನೆಗೂ ನೆಲೆನಿಂತು ಗೆಲ್ಲುವುದು ಮನುಷ್ಯರ ಒಳ್ಳೆಯತನವಷ್ಟೆ ಎಂಬುದು ನಿರೂಪಕರ ಗಟ್ಟಿ ನಂಬಿಕೆ. ಕನ್ನಡ ಕತೆಗಳ ಲೋಕವೀಗ ರಾಮಣ್ಣನವರ ಈ ನಂಬಿಕೆಯ ನೆಲೆಯಿಂದ ಬಹುದೂರ ಸರಿದಿದೆಯಾದರೂ ಇದರಿಂದ ರಾಮಣ್ಣನವರ ಕತೆಗಳ ಒಳಗಿನ ನಳನಳಿಸುವಿಕೆ ಮಾತ್ರ ಎಂದೂ ಮಾಸದಂತಿದೆ.
ಎರಡನೆಯ ಗುಂಪಿನ ಕತೆಗಳಲ್ಲಿ ವೈದ್ಯ ರಾಮಣ್ಣನವರಿದ್ದಾರೆ. ವೈದ್ಯರಾಗಿ ಕಂಡ ಬದುಕನ್ನು ಚಿತ್ರಿಸುತ್ತಾರೆ. ವೈದ್ಯರು ದೇಹವನ್ನು ಕೇವಲ ದೇಹ ರಚನೆಯ ನೆಲೆಯಲ್ಲಿ ಮಾತ್ರ ನೋಡುವವರಲ್ಲ; ಜೊತೆಗೆ ಅಂಗಾಂಗಗಳ ನಡುವಣ ಸಂಬಂಧ ಮತ್ತದರ ಏರುಪೇರುಗಳ ನೆಲೆಯಲ್ಲೂ ನೋಡುವವರು. ಈ ಎರಡೂ ನೆಲೆಗಳನ್ನು ವೈದ್ಯ ರಾಮಣ್ಣನವರು ಕತೆಗಾರ ರಾಮಣ್ಣನವರಿಗೆ ಒದಗಿಸಿದಂತಿದೆ. ಹಾಗೆಯೇ ಅದು ಅವರು ಜೀವನವನ್ನು ನೋಡುವ ದೃಷ್ಟಿಯಲ್ಲೂ ಬದಲಾವಣೆಯನ್ನು ತಂದಿದೆ. ಈ ಬದಲಾವಣೆ ಮತ್ತೆ ಅವರಲ್ಲಿದ್ದ ಆಳವಾದ ನೈತಿಕ ಪ್ರಜ್ಞೆಯ ಸ್ವರೂಪವನ್ನು ಬದಲಾಯಿಸಿದೆ. ಹೊಸ ಬಗೆಯ ಬದುಕು, ಜೀವನ ಮೌಲ್ಯಗಳು ಮನುಷ್ಯರಲ್ಲಿರುವ ಒಳಗಿನ ಒಳ್ಳೆಯತನವನ್ನು ಹಾಳುಗೆಡಹಿವೆ ಎಂಬ ನೆಲೆಗೆ ನಿರೂಪಕರು ತಲುಪಿದ್ದಾರೆ. ಈ ಕತೆಗಳಲ್ಲೂ ಬಿರುಕು ಬಿಡುವ ಬದುಕಿದೆ. ಆದರೆ ಆ ಬಿರುಕನ್ನು ಮುಚ್ಚುವ ಮನುಷ್ಯರಿಲ್ಲ. ಇರುವವರೂ ಹತಾಶರಾಗಿದ್ದಾರೆ.
ಈ ಗುಂಪಿನ ಕತೆಗಳಲ್ಲೂ ಎರಡು ಬಗೆಯವಿವೆ. ಒಂದು ಬಗೆಯ ಕತೆಗಳು ಬದಲಾದ ಹಳ್ಳಿಗಳಲ್ಲಿ ನಡೆದರೆ ಮತ್ತೊಂದು ಬಗೆಯ ಕತೆಗಳು ರಾಜಕೀಯ ಮತ್ತು ಆರ್ಥಿಕ ಅಧಿಕಾರದ ಕೇಂದ್ರಗಳಲ್ಲಿ ನಡೆಯುತ್ತವೆ. ಹಳ್ಳಿಗಳಲ್ಲಿ ನಡೆಯುವ ಕತೆಗಳಲ್ಲಿ ಈಗ ‘ಹೊಂದಿಕೊಂಡು’ ಹೋಗುವ ಪರಿಯಿಲ್ಲ. ‘ಹರಕೆಯ ಹಣ’ ಕತೆಯಲ್ಲಿ ಅಧಿಕಾರ ಕೇಂದ್ರದ ಎದುರು ಸೆಟೆದು ನಿಲ್ಲುವ ಪಾತ್ರವಿದೆ. ತನ್ನದೇ ಆದ ಬಗೆಯಲ್ಲಿ ಪಲ್ಲಟಗಳಿಗೆ ಕಾರಣವಾಗುವಂತೆ ಕ್ರಿಯಾವಿಧಾನವನ್ನು ಇಂತಹ ಪಾತ್ರಗಳು ರೂಪಿಸಿಕೊಳ್ಳುತ್ತವೆ. ಜಾತಿಗಳ ನಡುವಣ ವೈರುಧ್ಯವೀಗ ಶತ್ರುತ್ವದ ನೆಲೆಗೆ ತಲುಪಿದೆ. ಎಲ್ಲರೂ ತಮ್ಮ ಫಿರ್ಕಾಗಳನ್ನು ಕಾಯ್ದುಕೊಳ್ಳುವ ಹುನ್ನಾರಗಳನ್ನು ಹುಡುಕುವವರೇ ಆಗಿದ್ದಾರೆ. ರಾಮಣ್ಣ ಬರೆದ ಕೊನೆಕೊನೆ ಬರಹಗಳಲ್ಲಿ ಒಂದಾದ ‘ತೋಳಗಳ ನಡುವೆ’ ಎಂಬ ಕಿರು ಕಾದಂಬರಿಯಲ್ಲಿ ಈ ನೆಲೆ ಢಾಳಾಗಿ ಮಂಡಿತವಾಗಿದೆ. ಆ ಕೃತಿಯಲ್ಲಿ ಎಲ್ಲರೂ ಯಾವುದೋ ಒಂದು ಆಟದಲ್ಲಿ ಭಾಗಿಯಾದಂತೆ ಯಾರೋ ಬರೆದ ರಂಗಕೃತಿಯ ಪಾತ್ರಗಳಂತೆ ವರ್ತಿಸುತ್ತಾರೆ. ಅಲ್ಲಿ ನೈತಿಕತೆ ಎಂಬುದು ಪಾತ್ರಗಳನ್ನು ನಡೆಸುವ ಶಕ್ತಿಯಾಗಿ ಉಳಿಯುವುದಿಲ್ಲ. ನಿರೂಪಕರ ವ್ಯಂಗ್ಯ, ಒಳ ಕುದಿತಗಳಲ್ಲಿ ಈ ನೈತಿಕತೆ ನೆಲೆಗೊಳ್ಳುತ್ತದೆ. ‘ಪ್ರಜಾಪ್ರಭುತ್ವ ಮತ್ತು ಮೂರು ಮಂಗಗಳು’ ಮತ್ತು ‘ಗಾಂಧಿ’ ಕತೆಗಳನ್ನೂ ಈ ಮಾದರಿಯ ಉದಾಹರಣೆಗಳನ್ನಾಗಿ ನೋಡಬಹುದು.
ರಾಮಣ್ಣನವರ ಕತೆಗಳ ಲೋಕದಲ್ಲಿ ಈ ಬದಲಾವಣೆ ಕಾಣಿಸಿಕೊಂಡದ್ದು ೧೯೭೫ರ ಬಳಿಕ ಎಂಬುದನ್ನು ಗಮನಿಸಬೇಕು. ಇದು ಕೇವಲ ಕುತೂಹಲದ ಮಾಹಿತಿಯಲ್ಲ. ಆ ಹೊತ್ತಿನಲ್ಲಿ ನಮ್ಮ ಪ್ರಜಾಪ್ರಭುತ್ವ ವ್ಯವಸ್ಥೆ ಎದುರಿಸುತ್ತಿದ್ದ ಬಿಕ್ಕಟ್ಟು ತುರ್ತು ಪರಿಸ್ಥಿತಿಯ ಘೋಷಣೆಯಲ್ಲಿ ಮೈತಳೆದಿತ್ತು. ಇದು ನಮ್ಮ ಹಲವು ಲೇಖಕರ ಲೋಕ ದೃಷ್ಟಿಯ ಮೇಲೆ ದಟ್ಟವಾದ ಪರಿಣಾಮವನ್ನು ಬೀರಿದೆ. ಅದೇ ಸರಿ ಸುಮಾರಿನ ‘ಸಂಪೂರ್ಣ ಕ್ರಾಂತಿ’ ಪರಿಕಲ್ಪನೆ ಮತ್ತು ಚಳುವಳಿ ಕೂಡ ರಾಮಣ್ಣನವರನ್ನು ಸೆಳೆದಿತ್ತು. ಹಾಗಿಲ್ಲದಿದ್ದರೆ ಅವರು ಬಿಹಾರಕ್ಕೆ ಸಿಡುಬು ನಿರ್ಮೂಲನ ತಂಡದ ವೈದ್ಯರಾಗಿ ಕರ್ನಾಟಕದಿಂದ ಹೋಗುವುದಕ್ಕೆ ಮುಂದಾಗುತ್ತಿರಲಿಲ್ಲ. ಅಲ್ಲಿ ಹೋದಾಗ ಅವರು ಬರೆದ ‘ಬೇಲಾ’ ಕತೆ ಅವರಿಗೆ ಬಹು ಪ್ರಿಯವಾಗಿತ್ತು. ಬಿಹಾರದ ನೆನಪುಗಳನ್ನು ಮೀಟುವ ಆ ಕತೆ ರಾಮಣ್ಣನವರ ಕತೆಗಳ ಲೋಕದಲ್ಲಿರುವ ಎರಡು ಮಾದರಿಗಳಿಗೆ ಸೇತುವೆಯಂತೆ ತೋರುತ್ತದೆ. ಅದರಲ್ಲಿ ಎರಡೂ ಮಾದರಿಯ ನೆಲೆಗಳು ಬೆಸೆದುಕೊಂಡಿವೆ. ಅಲ್ಲದೆ ವೈದ್ಯನಾದ ನಿರೂಪಕನಲ್ಲಿರುವ ಸಾಹಿತ್ಯದ ಸೆಳೆವುಗಳು ಕೂಡ ಅದರಲ್ಲಿ ಪ್ರಕಟಗೊಳ್ಳುತ್ತವೆ. ಸಾವಿರಾರು ವರ್ಷಗಳಿಂದ ಹಸುರುಕ್ಕಿಸುತ್ತಿದ್ದರೂ ಜನಜೀವನ ರಿಕ್ತವಾಗಿಯೇ ಉಳಿದ ಗಂಗೆಯ ತಟದ ಬದುಕು ಈ ಕತೆಗಾರರ ನಂಬುಗೆಯ ಬುಡವನ್ನು ಬಲವಾಗಿ ಅಲ್ಲಾಡಿಸಿದೆ. ಹಾಗಿದ್ದರೂ ಬೇಲಾ ವಿದಾಯದ ಹೊತ್ತಿನಲ್ಲಿ ನೀಡಿದ ಕುಂಕುಮ ಭರಣಿ ಮತ್ತು ಫಣೀಶ್ವರ ನಾಥ ರೇಣು ಅವರ ಮೈಲಾ ಆಂಚಲ್ ಕಾದಂಬರಿಯ ಬಣ್ಣನೆಗಳು ಕತೆಗಾರರಲ್ಲಿ ಆಪ್ತ ಚಿತ್ರಗಳಾಗಿ ಉಳಿದುಕೊಳ್ಳುತ್ತವೆ. ನಿಜವಾದ ಕತೆಗಾರ ರಾಮಣ್ಣ ಮೈತಳೆಯುವುದು ಇಂತಹ ಕಡೆಗಳಲ್ಲಿ ಎಂದು ನನ್ನ ತಿಳುವಳಿಕೆ.
೭೫ರ ಬಳಿಕ ಬರೆದ ಕತೆಗಳಲ್ಲಿ ರಾಮಣ್ಣ ಅಲ್ಲಲ್ಲಿ ಜೀವನದ ಬಗೆಗೆ ಅದರಲ್ಲಿ ಸಂಭವಿಸುತ್ತಿರುವ ಮೌಲ್ಯ ಪಲ್ಲಟಗಳ ಬಗೆಗೆ ಕಹಿ ಮತ್ತು ಕಟಕಿಗಳ ಭಾವವನ್ನು ಹೊಂದಿದಂತೆ ತೋರುತ್ತದೆ. ‘ಕರುಣಾಳು ಬಾ ಬೆಳಕೆ’ ಮಾದರಿಯ ಕತೆಗಳು ಇಂತಹ ನೆಲೆಯನ್ನು ನಮ್ಮೆದುರು ಮುಂದಿಡುತ್ತವೆ. ಒಳಗಿನಿಂದಲೇ ಕುಟ್ಟೆ ಹಿಡಿಯುತ್ತಿರುವ ಮರವನ್ನು ಬಣ್ಣಿಸುವ ನೋವು ಈ ಮಾದರಿಯ ಕತೆಗಳಲ್ಲಿ ಇದೆ. ಹೂಬಿಟ್ಟು, ಹಣ್ಣುಗಳನ್ನು ಕೊಡುವ ಮರವೀಗ ದಿನಗಳನ್ನು ಎಣಿಸುತ್ತಿದೆಯೇನೋ ಎಂಬ ಹತಾಶೆಯೂ ಇಣುಕುತ್ತದೆ. ಈ ಹತಾಶೆಯನ್ನು ಮರೆಮಾಡಲು. ಅದರಿಂದ ಉಂಟಾದ ಕೊರೆಯನ್ನು ತುಂಬಿಕೊಳ್ಳಲು ರಾಮಣ್ಣ ಜೀವ ಸಮೃದ್ಧಿಯ ಕಥಾನಕಗಳ ಮೊರೆ ಹೋಗುತ್ತಿದ್ದರು. ಕಟ್ಟುವ ತವಕವುಳ್ಳ ಏನಾದರೂ ಅವರನ್ನು ಸೆಳೆದುಕೊಳ್ಳುತ್ತಿತ್ತು. ಈ ನೆಲೆಯಿಂದ ಅವರು ಮತ್ತೇನನ್ನು ಕನ್ನಡ ಬರವಣಿಗೆಗೆ ಕೊಡುತ್ತಿದ್ದರೋ ಈಗ ಅದು ಕೇವಲ ಊಹೆಯ ಮಾತಷ್ಟೇ ಆಗಬಹುದು. ಕವಿತೆಗಳ ಕಡೆಗೆ ಹೊರಳುತ್ತಿದ್ದ ಅವರೊಳಗೆ ಇದ್ದ ಒಳಕುದಿತ ದೊಡ್ಡದೊಂದನ್ನು ಕಟ್ಟುವ ಹಂಬಲವನ್ನು ಹೊಂದಿತ್ತು ಎಂಬುದಂತೂ ನಿಜ. ಈ ಹಂತದಲ್ಲಿ ಅವರು ಎರಡು ವಿರುದ್ಧ ನೆಲೆಗಳ ಹೊಂದಾಣಿಕೆಯ ಆತಂಕವನ್ನು ಅನುಭವಿಸುತ್ತಿದ್ದಂತೆ ಈಗ ತೋರುತ್ತದೆ. ಕೊಳಲು ಮತ್ತು ಖಡ್ಗಗಳೆರಡೂ ಅಧೀನಗೊಳಿಸುವ ಪರಿಕರಗಳೆ. ಆದರೆ ಅವುಗಳಲ್ಲಿ ಕೊಳಲನ್ನು ತೊರೆದ ಹೊರತು ಖಡ್ಗಕ್ಕೆ ಜಾಗವಿಲ್ಲ. ಹಾಗೆಯೇ ಖಡ್ಗ ಹಿಡಿದ ಕೈ ಕೊಳಲನ್ನು ತೊರೆಯಲೇ ಬೇಕು. ಭಾಗವತದ ಕೃಷ್ಣ ಈ ಇಕ್ಕಟ್ಟನ್ನು ಪರಿಹರಿಸಿಕೊಂಡಿದ್ದು ಎರಡು ಲೋಕಗಳನ್ನು ಬೇರ್ಪಡಿಸಿಕೊಳ್ಳುವ ಮೂಲಕ. ಗೋಕುಲ ಮತ್ತು ರಾಜಕಾರಣದ ಕೇಂದ್ರವೆನಿಸಿದ ನಗರಗಳು ಬೇರೆಬೇರೆ ಲೋಕಗಳೇ ಸರಿ. ಆದರೆ ಈ ಪರಿಹಾರ ನಮ್ಮ ಕಾಲದಲ್ಲಿ ಆಗದೆಂಬ ನೋವು ರಾಮಣ್ಣನವರನ್ನು ಕಾಡುತ್ತಿದ್ದಂತೆ ಈಗ ಅನಿಸುತ್ತಿದೆ. ಕೊಳಲು ಮತ್ತು ಖಡ್ಗಗಳ ನಡುವೆ ಈಗ ಆಯ್ಕೆಗಳಿಲ್ಲ. ಎರಡನ್ನು ಹೇಗೆ ಒಟ್ಟಿಗೆ ನಿಭಾಯಿಸಬೇಕೆಂಬುದೇ ಇಂದಿನ ಸವಾಲಾಗಿದೆ.
ರಾಮಣ್ಣನವರ ಕತೆಗಳ ಭಾಷೆಯನ್ನು ಗಮನಿಸಿದ ಯಾರಿಗಾದರೂ ಆ ಕತೆಗಳ ಪಾತ್ರಗಳು ಆಡುವ ಕನ್ನಡದ ಬಿಸುಪು ತಟ್ಟದೇ ಇರದು. ಅದು ಯಾವ ಭಾವವನ್ನೇ ಹೊರಹಾಕುತ್ತಿರಲಿ ಆ ನುಡಿಗಳಲ್ಲಿ ಕನ್ನಡದ ಪ್ರಭೇದವೊಂದರ ನೆಲೆಗಳು ಗಟ್ಟಿಯಾಗಿ ಹೆಣೆದುಕೊಂಡುಬಿಟ್ಟಿರುತ್ತವೆ. ಮೇಲು ನೋಟಕ್ಕೆ ಮಂಡ್ಯದ ಆಸುಪಾಸಿನ ಕನ್ನಡದ ಮಾದರಿಗಳು ಅವರ ಹಲವು ಕತೆಗಳಲ್ಲಿ ನೆಲೆಕಂಡುಕೊಂಡಿವೆ. ಆದರೆ ಅವರು ವರ್ಣನೆಗಳಲ್ಲಿ ಬಳಸುವ ಕನ್ನಡದಲ್ಲಿ ಈಗ ಚಾಲ್ತಿಯಲ್ಲಿರುವ ಬರವಣಿಗೆಯ ಪ್ರಮಾಣ ಕನ್ನಡದ ಮಾದರಿ ಇದೆ. ಆದರೆ ಅವರ ಕತೆಗಳ ಪಾತ್ರಗಳ ಮಾತುಗಳಲ್ಲಿ ಅವರು ಬದುಕಿನ ಅಡ್ಡಕೊಯ್ತಗಳನ್ನೇ ಮುಂದಿಡುತ್ತಾರೆ. ಆ ಪಾತ್ರಗಳು ತಮ್ಮ ಮಾತನ್ನು ಕತೆಗಾರರಿಗಾಗಿ ಚಿಂತಿಸಿ ನುಡಿಯುವುದಿಲ್ಲ. ಅಂತಹ ಒಳಮುಖಿಯಾದ ನುಡಿಗಳು ರಾಮಣ್ಣನವರ ಕತೆಗಳಲ್ಲಿ ಇಲ್ಲವೇ ಇಲ್ಲ. ಹಾಗೆಂದು ಅವರ ಪಾತ್ರಗಳು ತಮ್ಮ ಅಂತರಂಗವನ್ನು ಹೊಕ್ಕು ನೋಡಿಕೊಳ್ಳುವುದಿಲ್ಲವೆಂದಲ್ಲ. ಆದರೆ ಅದಕ್ಕಾಗಿ ಈ ಕತೆಗಳಲ್ಲಿ ಅನುಸರಿಸಲಾಗುವ ತಂತ್ರಗಳೇ ಬೇರೆ. ಪಾತ್ರಗಳ ದೈಹಿಕ ಚಹರೆಗಳು ಮತ್ತು ನಡಾವಳಿಗಳನ್ನು ಹಾಗೂ ಪರಿಸರದಲ್ಲಿ ಸಂಭವಿಸುತ್ತಿರುವ ಘಟನೆಗಳನ್ನು ಈ ತುಯ್ದಾಟಗಳನ್ನು ಹೊರಹಾಕಲು ಕತೆಗಾರರು ಬಳಸಿಕೊಳ್ಳುತ್ತಾರೆ. ಅದಕ್ಕಾಗಿ ಅವರ ಮಾತಿನ ಕನ್ನಡವನ್ನು ತಿದ್ದಿ ತೀಡಲು ಹೋಗುವುದಿಲ್ಲ. ಇದೂ ಕೂಡ ಕನ್ನಡ ಕತೆಗಳ ನೆಲೆಯಲ್ಲಿ ಗಮನಿಸಬೇಕಾದ ಸಂಗತಿಯೆಂದು ತಿಳಿಯುತ್ತೇನೆ. ಈ ಹಂತದಲ್ಲಿ ಕನ್ನಡ ಬರಹಗಾರರು ಎದುರಿಸಿದ ಬಿಕ್ಕಟ್ಟೊಂದನ್ನು ರಾಮಣ್ಣ ಹೇಗೆ ನಿರ‍್ವಹಿಸಿದ್ದಾರೆಂಬ ಬಗೆಗೆ ಕೆಲವು ಮಾತುಗಳು ಬೇಕೆನಿಸುತ್ತಿದೆ. ಕತೆಗಳ ನಿರೂಪಣೆಯಲ್ಲಿ ಪಾತ್ರಗಳು ತಮ್ಮೊಳಗೆ ತಾವೇ ಹೊಕ್ಕು ನೋಡಿಕೊಳ್ಳುವ ನೆಲೆ ಬಂದಾಗ ಬಹುಪಾಲು ಕತೆಗಾರರು ಅವರದ್ದೇ ಆದ ಕನ್ನಡ ಶೈಲಿಯೊಂದನ್ನು ಕಟ್ಟಿಕೊಳ್ಳುತ್ತಾರೆ. ಆದರೆ ನಡುಗನ್ನಡದ ಹಲವು ಕವಿಗಳು ಅದರಲ್ಲೂ ಕುಮಾರವ್ಯಾಸನಂತಹ ಕವಿ ಬೇರೊಂದು ಹಾದಿಯನ್ನು ತುಳಿದಿರುವುದು ನಮ್ಮ ಗಮನಕ್ಕೆ ಬರುತ್ತದೆ. ಅದೆಂದರೆ ದೈಹಿಕ ಚಹರೆಗಳು ಮತ್ತು ಆಂಗಿಕ ನೆಲೆಗಳ ಮೂಲಕ ಪಾತ್ರಗಳ ಒಳ ಜಗತ್ತನ್ನು ಹೊರಗಿಡುವ ಮಾದರಿಯಿದು. ರಾಮಣ್ಣನವರು ಈ ಹಾದಿಯನ್ನು ಹೆಚ್ಚಾಗಿ ಅವಲಂಬಿಸಿದವರು.
ಹತ್ತಿರದಿಂದ ರಾಮಣ್ಣನವರನ್ನು ಬಲ್ಲವರು ಅವರು ಯಾವುದೇ ಸನ್ನಿವೇಶವನ್ನು ಒಂದು ನಾಟಕೀಯ ಗುಣದಿಂದ ಬದಲಿಸಿಬಿಡುತ್ತಿದ್ದುದನ್ನು ಚೆನ್ನಾಗಿ ತಿಳಿದಿರುತ್ತಾರೆ. ಈ ನಾಟಕೀಯ ಗುಣ ಆ ಸನ್ನಿವೇಶದ ಗಹನತೆಯು ಆದು ನಡೆಯುತ್ತಿರುವ ಹೊತ್ತಿನಲ್ಲೇ ಮೈದಳೆಯುವಂತೆ ಮಾಡಬೇಕೆಂಬ ಹಂಬಲದಿಂದ ಹುಟ್ಟಿದ್ದು. ಹಾಗೆ ಮಾಡುವ ರಾಮಣ್ಣನವರಿಗೆ ಅಲ್ಲಿ ತಾವು ಕೇಂದ್ರವಾಗಿ ಮೆರೆಯಬೇಕೆಂಬ ಹಂಬಲ ಇರುತ್ತಿರಲಿಲ್ಲ. ಅವರು ಬದುಕಿದ ಈ ಬಗೆ ಅವರ ಕತೆಗಳಲ್ಲಿ ಮೊಳಕೆಯೊಡೆದಿರುವುದನ್ನು ನಾನು ಕಂಡಿದ್ದೇನೆ.
ರಾಮಣ್ಣನವರ ಎಲ್ಲ ಬರಹಗಳನ್ನು ಒಟ್ಟಾಗಿ ಪ್ರಕಟಿಸುತ್ತಿರುವ ಈ ಹೊತ್ತಿನಲ್ಲಿ ಅವರ ಬರವಣಿಗೆಯನ್ನು ಕುರಿತು ಕೆಲವು ಮಾತುಗಳನ್ನು ಬರೆಯುವ ಅವಕಾಶ ದೊರಕಿದ್ದು ನನಗೆ ಸಂತಸವನ್ನು ತಂದಿದೆ.
(ಡಾ.ಬೆಸಗರಹಳ್ಳಿ ರಾಮಣ್ಣ ಅವರ ಸಮಗ್ರ ಕಥನ ಸಾಹಿತ್ಯ `ಕಣಜ' ಬಿಡುಗಡೆ ಹಾಗೂ ವಾರ್ಷಿಕ ಕಥಾ ಸಂಕಲನ ಪ್ರಶಸ್ತಿ ಪ್ರದಾನ ಸಮಾರಂಭ. ಸೆಪ್ಟೆಂಬರ್ 10, 2011, ಶನಿವಾರ ಸಂಜೆ 4 ಕ್ಕೆ, ಶ್ರೀ ನಾಲ್ವಡಿ ಕೃಷ್ಣರಾಜ ಒಡೆಯರ್ ಕಲಾಮಂದಿರ, ಸರ್ ಎಂವಿ ಕ್ರೀಡಾಂಗಣದ ಹಿಂಭಾಗ, ಮಂಡ್ಯ)
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಬೆಸಗರಹಳ್ಳಿ ರಾಮಣ್ಣ
ಏಪ್ರಿಲ್ ೩
- ಏಪ್ರಿಲ್ ತಿಂಗಳಿನ ಮೂರನೆಯ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೩ನೆ (ಅಧಿಕ ವರ್ಷದಲ್ಲಿ ೯೪ನೆ) ದಿನ. ಈ ದಿನದ ನಂತರ ವರ್ಷದಲ್ಲಿ ೨೭೨ ದಿನಗಳು ಇರುತ್ತವೆ. ಈ ದಿನಾಂಕವು ಬುಧವಾರ ಅಥವಾ ಗುರುವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಮಂಗಳವಾರ, ಶುಕ್ರವಾರ ಅಥವಾ ಭಾನುವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಸೋಮವಾರ ಅಥವಾ ಶನಿವಾರ (೫೬ ಬಾರಿ) ಬರುವುದು ಬಹಳವೇ ಅಪರೂಪ.
ಹೊರಗಿನ ಸಂಪರ್ಕಗಳು
ವರ್ಗ:ದಿನಗಳು ವರ್ಗ:ಏಪ್ರಿಲ್
ಮ್ಯಾರಥಾನ್
thumb|300px|೨೦೦೭ ಬರ್ಲಿನ್ ಮ್ಯಾರಥಾನ್ ಸಂದರ್ಭದಲ್ಲಿನ ಸ್ಪರ್ಧಾಳುಗಳು thumb|೧೯೯೦ ಲಂಡನ್ ಮ್ಯಾರಥಾನ್ ಸಂದರ್ಭದಲ್ಲಿನ ಸ್ಪರ್ಧಾಳುಗಳು
ಮ್ಯಾರಥಾನ್ ಎನ್ನುವುದು ದೂರ ಅಂತರದ ಓಡುವಿಕೆಯ ಸ್ಪರ್ಧೆಯಾಗಿದ್ದು, ಇದು ಅಧಿಕೃತವಾಗಿ 42.195 ಕಿಲೋಮೀಟರುಗಳು (26 ಮೈಲುಗಳನ್ನು ಮತ್ತು 385 ಯಾರ್ಡ್‌ಗಳ) ದೂರವನ್ನು ಒಳಗೊಂಡಿರುತ್ತದೆ ಮತ್ತು ಅದು ಸಾಮಾನ್ಯವಾಗಿ ರಸ್ತೆ ಓಟವಾಗಿರುತ್ತದೆ. ಈ ಆಟವನ್ನು ಮ್ಯಾರಥಾನ್ ಯುದ್ಧ (ಓಟದ ಹೆಸರಿನದು) ದಿಂದ ಅಥೆನ್ಸ್ನವರೆಗೆ ಸುದ್ದಿವಾಹಕನಾದ ಗ್ರೀಕ್ ಸೈನಿಕ ಫೀಡಿಪ್ಪಿಡೆಸ್‌ನ ಪುರಾಣಕಥೆಯ ಓಟದ ನೆನಪಿಗಾಗಿ ಪ್ರಾರಂಭಿಸಲಾಯಿತು. ಈ ಪ್ರಸಿದ್ಧ ವ್ಯಕ್ತಿಯ ಐತಿಹಾಸಿಕ ನಿಖರತೆಯು ನಿರ್ದಿಷ್ಟವಾಗಿ ಹೆರೋಡೋಟಸ್ ನೀಡಿರುವ ವಿವರಗಳಿಗೆ ಹೋಲಿಸಿದರೆ ಅನುಮಾನಾಸ್ಪದ ಮತ್ತು ಪರಸ್ಪರ ವಿರುದ್ಧವಾಗಿದೆ.
1896 ರ ಆಧುನಿಕ ಒಲಿಂಪಿಕ್ನಲ್ಲಿ ಮ್ಯಾರಥಾನ್ ಒಂದು ಸ್ಪರ್ಧೆಯಾಗಿತ್ತು, ಆದರೆ 1921 ರವರೆಗೆ ಅಂತರವು ನಿಗದಿಯಾಗಿರಲಿಲ್ಲ. ಪ್ರತಿವರ್ಷ 500 ಮ್ಯಾರಥಾನ್ ಪಟುಗಳು ವಿಶ್ವದಾದ್ಯಂತ ಸ್ಪರ್ಧಿಸುತ್ತಾರೆ, ಅವರಲ್ಲಿ ಬಹುಪಾಲು ಸ್ಪರ್ಧಿಗಳು ವಿಹಾರದ ಕ್ರೀಡಾಪಟುಗಳಾಗಿರುತ್ತಾರೆ. ದೊಡ್ಡ ಮ್ಯಾರಥಾನ್‌ಗಳು ಸಾವಿರಾರು ಭಾಗವಹಿಸುವವರನ್ನು ಒಳಗೊಂಡಿರಬಹುದು.
ಹುಟ್ಟು
thumb|ಬ್ಯಾಟಲ್ ಆಫ್ ಮ್ಯಾರಥಾನ್‌ನಲ್ಲಿ ಅಥೆನ್ಸ್‌ನ ಜನರಿಗೆ ಫೀಡಿಪ್ಪಿಡೆಸ್ ಅವರು ವಿಜಯದ ಸಂಕೇತವನ್ನು ತೋರಿಸುವುದನ್ನು ಪ್ರತಿಬಿಂಬಿಸುವ ಕಲಾಚಿತ್ರ ಮ್ಯಾರಥಾನ್ ಎಂಬ ಹೆಸರು ಗ್ರೀಕ್ನ ಸಂದೇಶವಾಹಕನಾದ ಚಾರಿತ್ರಕ ವ್ಯಕ್ತಿಯಾದ ಫೀಡಿಪ್ಪಿಡೆಸ್ ಅವರಿಂದ ಬಂದಿದೆ. ಆಗಸ್ಟ್ ಅಥವಾ ಸೆಪ್ಟೆಂಬರ್ 490 ಬಿಸಿ ಯಲ್ಲಿ ಜರುಗಿದ ಮ್ಯಾರಥಾನ್ ಯುದ್ಧ ದಲ್ಲಿ (ಅದರಲ್ಲಿ ಅವರು ಹೋರಾಡಿದ್ದನು), ಪರ್ಷಿಯನ್ನರು ಸೋತರು ಎಂದು ಘೋಷಿಸಲು ಮ್ಯಾರಥಾನ್ ಯುದ್ಧಭೂಮಿಯಿಂದ ತನ್ನನ್ನು ಕಳುಹಿಸಲಾಗಿತ್ತು ಎಂದು ಈ ಚಾರಿತ್ರಕ ವ್ಯಕ್ತಿ ತಿಳಿಸಿದ್ದಾನೆ. ಇವನ್ನು ಸಂಪೂರ್ಣ ದೂರವನ್ನು ಎಲ್ಲಿಯೂ ನಿಲ್ಲದೆಯೇ ನಿರಂತರವಾಗಿ ಓಡಿದನೆಂದು ಹಾಗೂ ನೇರವಾಗಿ ಸೇನಾಸಭೆಯೊಳಗೆ ಪ್ರವೇಶಿಸಿ "Νενικήκαμεν" (ನೇನಿಕೆಕಾಮೆನ್, 'ನಾವು ಗೆದ್ದೆವು.') ಎಂದು ಉದ್ಗರಿಸುತ್ತಾ, ಅಲ್ಲಿಯೇ ಕುಸಿದು ಸಾವನ್ನಪ್ಪಿದನೆಂದು ಹೇಳಲಾಗಿದೆ. ಮ್ಯಾರಥಾನ್‌ನಿಂದ ಅಥನ್ಸ್‌ವರೆಗಿನ ಓಟದ ಪರಿಗಣನೆಯು ಮೊದಲ ಶತಮಾನ AD ಯಲ್ಲಿ ಫ್ಲುಟಾರ್ಚ್ ಅವರ ಆನ್ ದಿ ಗ್ಲೋರಿ ಆಫ್ ಅಥೆನ್ಸ್ ನಲ್ಲಿ ಕಂಡುಬರುತ್ತದೆ, ಅದು ಹೆರಾಕ್ಲೈಡೆಸ್ ಪಾಂಟಿಕಸ್ ಅವರ ಅಂತಿಮ ಕೃತಿಯಿಂದ ಉಲ್ಲೇಖಿಸಿ, ಓಟಗಾರನ ಹೆಸರನ್ನು ಥೆರ್ಸಿಪಸ್ ಆಫ್ ಎರ್ಕಿಯಸ್ ಅಥವಾ ಯೂಕ್ಲೆಸ್ ಎಂದು ಹೆಸರಿಸಿದೆ. ಲೂಸಿಯನ್ ಆಫ್ ಸಮೋಸಾಟಾ (2ನೇ ಶತಮಾನ ಎಡಿ) ಕಥೆಯನ್ನು ನೀಡುತ್ತದೆ ಆದರೆ ಓಟಗಾರರನ್ನು ಫಿಲಿಪ್ಪಿಡೆಸ್ ಎಂದು (ಫೀಡಿಪ್ಪಿಡಿಸ್ ಅಲ್ಲ) ಎಂದು ಹೆಸರಿಸಿದೆ.
1879 ರಲ್ಲಿ, ರೋಬರ್ಟ್ ಬ್ರೌನಿಂಗ್ ಅವರು ಫೀಡಿಪ್ಪಿಡೆಸ್ ಕವಿತೆಯನ್ನು ಬರೆಯುತ್ತಾರೆ. ಬ್ರೌನಿಂಗ್ ಅವರ ಸಂಯುಕ್ತ ಕಥೆಯು, ಹಿಂದಿನ 19 ನೇ ಶತಮಾನದ ಜನಪ್ರಿಯ ಸಂಸ್ಕೃತಿಯ ಭಾಗವಾಗುತ್ತದೆ ಮತ್ತು ಅವರನ್ನು ಐತಿಹಾಸಿಕ ವ್ಯಕ್ತಿಯಾಗಿ ಸ್ವೀಕರಿಸಲಾಗುತ್ತದೆ.
ಮಾರ್ಗ
ಮ್ಯಾರಥಾನ್ ಮತ್ತು ಅಥೆನ್ಸ್ ನಡುವೆ ಪೆಂಟೆಲಿ ಬೆಟ್ಟ ನೆಲೆಸಿದೆ, ಅದರರ್ಥ ಒಂದು ವೇಳೆ ಯುದ್ಧದ ನಂತರ ಫೀಡಿಪ್ಪಿಡೆಸ್ ತನ್ನ ಪ್ರಸಿದ್ಧ ಓಟವನ್ನು ಮಾಡಿದ್ದರೆ, ಅವನು ಬೆಟ್ಟದ ಸುತ್ತಲೂ, ಒಂದೇ ಉತ್ತರದಿಂದ ಇಲ್ಲವೇ ದಕ್ಷಿಣದಿಂದ ಓಡಬೇಕಾಗುತ್ತಿತ್ತು. ನಂತರದ ಮತ್ತು ಹೆಚ್ಚು ಸ್ಪಷ್ಟವಾದ ಮಾರ್ಗವು ಆಧುನಿಕ ಮ್ಯಾರಥಾನ್-ಅಥೆನ್ಸ್ ಹೆದ್ದಾರಿಯನ್ನು ಸರಿಸುಮಾರು ನಿಖರವಾಗಿ ಹೋಲುತ್ತದೆ, ಅದು ಮ್ಯಾರಥಾನ್ ಕೊಲ್ಲಿಯಿಂದ ಸಮುದ್ರತೀರದಾದ್ಯಂತ ಭೂಭಾಗದ ಪ್ರದೇಶವನ್ನು ತದನಂತರ ಹೈಮೆಟ್ಟಸ್ ಮತ್ತು ಪೆಂಟೆಲಿ ಬೆಟ್ಟದ ತಪ್ಪಲಿನ ನಡುವಿನ ಅಥೆನ್ಸ್‌ನತ್ತ ಪೂರ್ವದತ್ತ ಸೌಮ್ಯವಾದ ಆದರೆ ದೀರ್ಘ ಬೆಟ್ಟದ ಏರು ಮಾರ್ಗವನ್ನು, ತದನಂತರ ನಿಜವಾದ ಅಥೆನ್ಸ್‌ಗೆ ಕಠಿಣವಲ್ಲದ ಇಳಿಹಾದಿಯನ್ನು ಅನುಸರಿಸುತ್ತದೆ. ಮಾರ್ಗವು ಸರಿಸುಮಾರು 42 km ಅಂತರವಿದೆ ಮತ್ತು ಆಧುನಿಕ ಕಾಲದಲ್ಲಿ ಓಡುವ ಅಂತರದ ಮಾನದಂಡವನ್ನು ಹೊಂದಿಸುತ್ತದೆ. ಆದರೆ ಫೀಡಿಪ್ಪಿಡೆಸ್ ಬೇರೊಂದು ಮಾರ್ಗವನ್ನು ಅನುಸರಿಸಬಹುದು ಎಂಬ ಬಗ್ಗೆಯೂ ಸಲಹೆಗಳಿವೆ: ಪೆಂಟೆಲಿ ಬೆಟ್ಟದ ಪೂರ್ವ ಮತ್ತು ಉತ್ತರದ ಇಳಿಜಾರಿನಲ್ಲಿ ಡಿಯೋನೈಸೋಸ್ ದಾಟಲು ಪಶ್ಚಿಮದ ಆರೋಹಣ, ತದನಂತರ ಅಥೆನ್ಸ್‌ಗೆ ದಕ್ಷಿಣಾಭಿಮುಖವಾಗಿ ಇಳಿಜಾರಿನಲ್ಲಿ ನೇರ ಹಾದಿ. ಈ ಮಾರ್ಗವು ಗಮನಾರ್ಹವಾಗಿ ಹತ್ತಿರವಾಗಿದ್ದು, ಕೆಲವು 35 km, ಆದರೆ ಲಕ್ಷಣಗಳು 5 km ಗಿಂತ ಕಡಿದಾದ ಆರೋಹಣವಾಗಿದೆ.
694039
ಅಂತರ.
ಎಲ್ಲಾ ಸ್ಪರ್ಧಿಗಳು ಒಂದೇ ಮಾರ್ಗವನ್ನು ಪೂರ್ಣಗೊಳಿಸುವುದು ಪ್ರಮುಖವಾದ್ದರಿಂದ ಮೊದಲಿಗೆ ಮ್ಯಾರಥಾನ್‌ನ ದೂರವನ್ನು ನಿಗದಿಪಡಿಸಿರಲಿಲ್ಲ. ಮೊದಲಿನ ಕೆಲವು ಒಲಂಪಿಕ್ ಆಟಗಳಲ್ಲಿ ಮ್ಯಾರಥಾನ್ ಓಟದ ದೂರವನ್ನು ನಿಗದಿಪಡಿಸಿರಲಿಲ್ಲ, ಆದರೆ ಅದು ಸುಮಾರು 40 km, ಇತ್ತು, ಇದು ಬಹುಪಾಲು ದೂರದ, ಸಮಾಂತರ ಮಾರ್ಗದಲ್ಲಿ ಮ್ಯಾರಥಾನ್‌ನಿಂದ ಅಥೆನ್ಸ್‌ವರೆಗಿನ ದೂರವಾಗಿತ್ತು. ಪ್ರತಿ ಸ್ಥಳಕ್ಕೆ ರೂಪಿಸಿದ ಮಾರ್ಗವನ್ನು ಆಧರಿಸಿ ಒಲಂಪಿಕ್ ಮ್ಯಾರಥಾನ್‌ನ ನಿಖರವಾದ ದೂರವು ವಿಭಿನ್ನವಾಗಿತ್ತು.
ಮೇ 1921 ರಲ್ಲಿ ಇಂಟರ್‌ನ್ಯಾಷನಲ್ ಅಮೇಚುರ್ ಅಥ್ಲೆಟಿಕ್ ಫೆಡರೇಶನ್ (ಐಎಎಎಫ್) ಮ್ಯಾರಥಾನ್ ಓಟದ ಪ್ರಮಾಣಕ ದೂರವಾಗಿ 42.195 ಕಿಲೋಮೀಟರುಗಳು (26 ಮೈಲುಗಳು 385 ಯಾರ್ಡ್) ಎಂದು ನಿಗದಿಪಡಿಸಲಾಯಿತು. ಈ ದೂರದ ಮೆಟ್ರಿಕ್ ಆವೃತ್ತಿಯನ್ನು ಸ್ಪರ್ಧೆಯ ನಿಯಮಗಳ ನಿಯಮ 240 ನಿರ್ದಿಷ್ಟಪಡಿಸುತ್ತದೆ. ಲಂಡನ್ನಲ್ಲಿನ 1908 ಬೇಸಿಗೆ ಒಲಂಪಿಕ್ಸ್ನಲ್ಲಿ ಈ ರೂಪದಲ್ಲಿ ಅನಿರ್ಬಂಧಿತವಾದ ದೂರವನ್ನು ಜಾರಿಗೆ ತರಲಾಯಿತು. ಮೇ 1907 ರಲ್ಲಿ ಹೇಗ್ನಲ್ಲಿ ಜರುಗಿದ ಅಂತರಾಷ್ಟ್ರೀಯ ಒಲಂಪಿಕ್ ಕಮಿಟಿಯ ಸಭೆಯಲ್ಲಿ 1908 ರ ಒಲಂಪಿಕ್ ಕ್ರೀಡಾಕೂಟವು ಸುಮಾರು 25 ಮೈಲುಗಳು ಅಥವಾ 40 ಕಿಲೋಮೀಟರುಗಳ ಮ್ಯಾರಥಾನ್ ಅನ್ನು ಒಳಗೊಂಡಿರುತ್ತದೆ ಎಂದು ಬ್ರಿಟಿಷ್ ಒಲಂಪಿಕ್ ಅಸೋಸಿಯೇಶನ್ ನೊಡನೆ ಒಪ್ಪಲಾಯಿತು. ಈ ದೂರದ ಬಗ್ಗೆ ಮಾರ್ಗವಾದ ವಿಂಡ್ಸರ್ ಕ್ಯಾಸ್ಟಲ್ ನಿಂದ ಪ್ರಾರಂಭವಾಗಿ ಲಂಡನ್‌ನ ಶೆಫರ್ಡ್ ಬುಷ್ನಲ್ಲಿನ ಒಲಂಪಿಕ್ ಕ್ರೀಡಾಂಗಣವಾದ ಗ್ರೇಟ್ ವೈಟ್ ಸಿಟಿ ಸ್ಟೇಡಿಯಂನಲ್ಲಿ ಮುಗಿಯುವುದೆಂದು ನವೆಂಬರ್ 1907 ರಂದು ಸುದ್ದಿಪತ್ರಿಕೆಗಳಲ್ಲಿ ಪ್ರಕಟಿಸಲಾಯಿತು. ಅಂತಿಮ ಕೆಲವು ಮೈಲುಗಳು ಟ್ರಾಮ್-ಸಾಲುಗಳು ಮತ್ತು ಸಮೆಗಲ್ಲುಗಳನ್ನು ಹೊಂದಿರುವ ಕಾರಣದಿಂದಾಗಿ ಈ ಕುರಿತಂತೆ ಪ್ರತಿಭಟನೆಗಳಾದವು, ಆದ್ದರಿಂದ ಮಾರ್ಗವು ವರ್ಮ್‌ವುಡ್ ಕುರುಚಲು ಪ್ರದೇಶದ ಒರಟಾದ ಬಯಲನ್ನು ದಾಟುವಂತೆ ಮಾರ್ಪಡಿಸಲಾಯಿತು. ಪ್ರಾರಂಭವನ್ನು 700 yd ಕ್ವೀನ್ ವಿಕ್ಟೋರಿಯಾಳ ವಿಗ್ರಹದ ವಿಂಡ್ಸರ್ ಕ್ಯಾಸ್ಟಲ್ದಿಂದು ಮಾಡಲು ಉದ್ದೇಶಿಸಿದ್ದರಿಂದ ಇದು ದೂರವನ್ನು ಹೆಚ್ಚಾಗಿಸಿತು, ಮತ್ತು ದೂರವನ್ನು ಸ್ಟೇಡಿಯಂಗೆ 26 mi ರಲ್ಲಿ, ಜೊತೆಗೆ ಮ್ಯಾರಥಾನ್ ಸುರಂಗವಾಗಿ ರಾಯಲ್ ಎಂಟ್ರಾನ್ಸ್ ಅನ್ನು ಬಳಸುವ ಮೂಲಕ ಮಾರ್ಗದ ಸುತ್ತನ್ನು (586 ಯಾರ್ಡ್‌ಗಳು, 2 ಅಡಿ), ಮತ್ತು ರಾಯಲ್ ಬಾಕ್ಸ್ ಎದುರಿಗೆ ಅಂತಿಮಗೊಳಿಸುವಂತೆ ನಿಗದಿಪಡಿಸಲು ನಿರ್ಧರಿಸಲಾಯಿತು. 25 ನೇ ಏಪ್ರಿಲ್ 1908 ರಂದು ಪಾಲಿಟೆಕ್ನಿಕ್ ಹ್ಯಾರಿಯರ್ಸ್ ಆಯೋಜಿಸಿದ ಅಧಿಕೃತ ಟ್ರಯಲ್ ಮ್ಯಾರಥಾನ್‌ಗೆ, ಪ್ರಾರಂಭವು ವಿಂಡ್ಸರ್ ಗ್ರೇಟ್ ಪಾರ್ಕ್ನ ಪ್ರದೇಶದಲ್ಲಿರುವ ವಿಂಡ್ಸರ್ ಕ್ಯಾಸ್ಟಲ್‌ಗೆ ತೆರಳುವ ಮನಮೋಹಕ ಮಾರ್ಗವಾದ ‘ದಿ ಲಾಂಗ್ ವಾಕ್’ ನಲ್ಲಿ ಆಗಿತ್ತು. ಒಲಂಪಿಕ್ ಮ್ಯಾರಥಾನ್‌ಗೂ ಸಹ ಪ್ರಾರಂಭವು ಸಾರ್ವಜನಿಕರು ಪ್ರಾರಂಭದಲ್ಲಿ ಪಾಲ್ಗೊಳ್ಳಲು ಸಹಾಯಕವಾಗುವಂತೆ ಕಿಂಗ್ ಎಡ್ವರ್ಡ್ VII ಅವರ ಅನುಮತಿಯೊಂದಿಗೆ ವಿಂಡ್ಸರ್ ಕ್ಯಾಸ್ಟಲ್ನ ಖಾಸಗಿ ಪೂರ್ವದ ಎತ್ತರಿಸಿದ ಪ್ರದೇಶದ ಮೇಲಾಗಿತ್ತು. ಓಟದ ಪ್ರಾರಂಭವನ್ನು ವೀಕ್ಷಿಸಲು ವೇಲ್ಸ್‌ನ ರಾಣಿಯವರು ತಮ್ಮ ಮಕ್ಕಳೊಂದಿಗೆ ಫ್ರೋಗ್ಮೋರ್ನಲ್ಲಿನ ತಮ್ಮ ಮನೆಯಿಂದ ವಿಂಡ್ಸರ್ ಗ್ರೇಟ್ ಪಾರ್ಕ್‌ಗೆ ಆಗಮಿಸಿದ್ದರು. ಕ್ರೀಡಾಕೂಟವು ಪ್ರಾರಂಭವಾದ ಕೆಲವೇ ಕ್ಷಣಗಳ ಮೊದಲು ರಾಯಲ್ ಎಂಟ್ರಾನ್ಸ್ ಅನ್ನು ಮ್ಯಾರಥಾನ್ ಪ್ರವೇಶವಾಗಿ ಬಳಸಲಾಗುವುದಿಲ್ಲ ಎಂಬುದು ತಿಳಿಯಲ್ಪಟ್ಟಿತು - ಅದನ್ನು ರಾಜನ ಕುಟುಂಬದವರು ಅವರ ಕುದುರೆ ಗಾಡಿಯಿಂದ ಸುಲಭವಾಗಿ ಇಳಿಯುವದಕ್ಕಾಗಿ ನಿರ್ಮಿಸಲಾಗಿದ್ದಿತು, ಮತ್ತು ಮಾರ್ಗಕ್ಕೆ ತೆರೆಯಲ್ಪಟ್ಟಿರಲಿಲ್ಲ- ಆದ್ದರಿಂದ ರಾಯಲ್ ಬಾಕ್ಸ್‌ಗೆ ಕರ್ಣೀಯವಾಗಿ ಎದುರು ಪರ್ಯಾಯ ಪ್ರವೇಶವನ್ನು ಆಯ್ಕೆಮಾಡಲಾಯಿತು. ಕ್ರೀಡಾಂಗಣಕ್ಕೆ ದೂರವು 26 ಮೈಲುಗಳು ಇರುವ ಹಾಗೆಯೇ ಫ್ರಾಂಕೋ ಬ್ರಿಟಿಷ್ ಎಕ್ಸಿಬಿಷನ್ ಮೈದಾನದ ಎದುರು ವಿಶೇಷವಾದ ಹಾದಿಯನ್ನು ನಿರ್ಮಿಸಲಾಯಿತು. ಪೂರ್ಣಗೊಳಿಸುವ ಸಾಲನ್ನು ಬದಲಾಯಿಸದೇ ಬಿಡಲಾಯಿತು, ಆದರೆ ಅಲೆಕ್ಸಾಂಡ್ರಿಯಾ ರಾಣಿಯನ್ನು ಒಳಗೊಂಡಂತೆ ಪ್ರೇಕ್ಷಕರು ಅಂತಿಮ ಯಾರ್ಡುಗಳನ್ನು ಅತ್ಯುತ್ತಮವಾಗಿ ವೀಕ್ಷಿಸಲು ಸಹಾಯಕವಾಗುವಂತೆ, ಓಟದ ದಿಕ್ಕನ್ನು "ಬಲಭಾಗದ ಒಳಗೆ" (ಅಂದರೆ ಗಡಿಯಾರದ ದಿಕ್ಕು) ಬದಲಾಯಿಸಲಾಯಿತು. ಇದರರ್ಥ ಕ್ರೀಡಾಂಗಣದ ಒಳಗೆ ದೂರವನ್ನು 385 ಯಾರ್ಡುಗಳನ್ನು ಕಡಿಮೆಗೊಳಿಸಲಾಯಿತು, ಹಾಗೂ ಒಟ್ಟು ಅಂತರವು 26 ಮೈಲುಗಳು 385 ಯಾರ್ಡುಗಳು ( 42.195 ಕಿಮೀ) ಗಳಾಯಿತು.
thumb|೧೯೦೮ ರ ಒಲಂಪಿಕ್ ಮ್ಯಾರಥಾನ್‌ನಲ್ಲಿ ಡೊರಾಂಡೋ ಪೀಟ್ರೀ ಅವರು ಅಂತಿಮ ಗೆರಯನ್ನು ದಾಟುತ್ತಿರುವುದರ ಚಿತ್ರ ಆದರೆ, 1908 ರ ಒಲಂಪಿಕ್ ಮ್ಯಾರಥಾನ್‌ನ ರೋಚಕ ಅಂತ್ಯವು ವಿಶ್ವದಾದ್ಯಂತ ಮ್ಯಾರಥಾನ್ ಜ್ವರಕ್ಕೆ ಕಾರಣವಾಯಿತು. ಆ ಸಮಯದಲ್ಲಿ ಕಳುಹಿಸಿದ ಪೋಸ್ಟ್‌ಕಾರ್ಡಿನಲ್ಲಿ ಅಮೇರಿಕದ ಪ್ರೇಕ್ಷಕನೊಬ್ಬನು "ಇದೀಗ ತಾನೇ ಶತಮಾನದ ಅತ್ಯಂತ ರೋಚಕವಾದ ಓಟವನ್ನು ನೋಡಿದೆ" ಎಂದು ಹೇಳಿದ್ದನು. ಅಲೆಕ್ಸಾಂಡ್ರಿಯ ರಾಣಿ ಸೇರಿದಂತೆ ಅಪಾರ ಜನಸ್ತೋಮವು ನೋಡುತ್ತಿರುವಂತೆ ಇಟಾಲಿಯನ್ ಓಟಗಾರ ಡೊರಾಂಡೋ ಪೀಟ್ರಿಯವರು ಅಂತಿಮ ಸುತ್ತನ್ನು ತೂರಾಡುತ್ತಾ385 yd, ಏಳು ಬಾರಿ ಬಿದ್ದು, ಮತ್ತು ಅಂತಿಮವಾಗಿ ಅಧಿಕಾರಿಗಳು ಅವರನ್ನು ಸಾಲಿನ ಮೇಲೆ ಮುಂದೂಡುತ್ತಿದ್ದಂತೆ ಐರಿಷ್-ಅಮೇರಿಕನ್ಜಾನಿ ಹೇಯ್ಸ್ ಅವರು ಸಮೀಪಿಸಿದರು. ಡೊರಾಂಡೋ ಅವರನ್ನು ಅನರ್ಹಗೊಳಿಸಲಾಯಿತು ಮತ್ತು ಹೇಯ್ಸ್ ಅವರಿಗೆ ಚಿನ್ನದ ಪದವನ್ನು ಘೋಷಿಸಲಾಯಿತು. ಆದರೆ, ಡೊರಾಂಡೋ ಅವರ ಶೋಚನೀಯ ಸ್ಥಿತಿಯ ಬಗ್ಗೆ ಅನುಕಂಪ ಹೊಂದಿದ ರಾಣಿ ಅಲೆಕ್ಸಾಂಡ್ರಿಯಾ ಅವರು ಮಾರನೇ ದಿನ ಅವರಿಗೆ ಬೆಳ್ಳಿಯ ಲೇಪಿತ ಕಪ್ ಅನ್ನು ನೀಡಿದರು.
ಡೊರಾಂಡೋ ಮತ್ತು ಹೇಯ್ಸ್ ಅವರು ವೃತ್ತಿಪರರಾದರು ಮತ್ತು ಹಲವಾರು ಮರು-ಪಂದ್ಯಗಳಾದವು, ಅವುಗಳು 26 ಮೈಲಿಗಳು 385 ಯಾರ್ಡುಗಳ ದೂರದ ಸ್ಪರ್ಧೆಗಳೇ ಆಗಿದ್ದವು. ಅದೇ ದೂರದಲ್ಲಿ ಪ್ರಮುಖವಾದ ಪಾಲಿಟೆಕ್ನಿಕ್ ಮ್ಯಾರಥಾನ್ ಒಳಗೊಂಡು ಹಲವು ಇತರ ಮ್ಯಾರಥಾನ್‌ಗಳು ಜರುಗಿದವು. 1921 ರಲ್ಲಿ 26 ಮೈಲುಗಳು 385 ಯಾರ್ಡುಗಳನ್ನು (42.195 ಕಿಮೀ) ಆಯ್ಕೆಮಾಡಿದ ಕಾರಣದ ಬಗ್ಗೆ ಐಎಎಫ್ ವರದಿಗಳು ಏನನ್ನೂ ಹೇಳಲಿಲ್ಲ, ಆದ್ದರಿಂದ ಯಾವುದೇ ನಿರ್ಧಾರವು ಊಹನಾತ್ಮಕವಾಗಿದೆ, ಆದರೆ "ಶತಮಾನದ ಓಟದ" ದೂರಕ್ಕೆ ಸಂಬಂಧಿಸಿದ ಭಾವನಾತ್ಮಕ ಬೆಸುಗೆಯು ಸ್ಪಷ್ಟವಾಗಿ ಬಲವಾಗಿತ್ತು.
ಮ್ಯಾರಥಾನ್ ಓಟಗಳು
thumb|left|ಭಾರಿ ಆಘಾತವೊಂದರಲ್ಲಿ, ಲೂಯಿಸ್ ಮಾರ್ಕ್ಸ್ ಅವರು ೧೯೦೫ ಚಿಕಾಗೋ ಮ್ಯಾರಥಾನ್‌ನಲ್ಲಿ ಪರಾಭವಗೊಂಡರು ವಾರ್ಷಿಕವಾಗಿ, 500 ಕ್ಕೂ ಹೆಚ್ಚು ಮ್ಯಾರಥಾನ್‌ಗಳನ್ನು ವಿಶ್ವದಾದ್ಯಂತ ಆಯೋಜಿಸಲಾಗುತ್ತದೆ. ಇದರಲ್ಲಿ ಕೆಲವು ಅಸೋಸಿಯೇಶನ್ ಆಫ್ ಇಂಟರ್‌ನ್ಯಾಷನಲ್ ಮ್ಯಾರಥಾನ್ಸ್ ಎಂಡ್ ಡಿಸ್ಟಂಟ್ ರೇಸಸ್ (ಎಐಎಮ್ಎಸ್) ಗೆ ಸೇರಿದ್ದು, ಇದು 1982 ರಲ್ಲಿ ಸ್ಥಾಪಿತವಾದ ನಂತರ ಅಭಿವೃದ್ಧಿಯನ್ನು ಹೊಂದಿದ್ದು, 83 ರಾಷ್ಟ್ರಗಳು ಮತ್ತು ಪ್ರಾಂತ್ಯಗಳಲ್ಲಿ 300 ಕ್ಕೂ ಹೆಚ್ಚು ಸದಸ್ಯ ಸ್ಪರ್ಧೆಗಳನ್ನು ಒಪ್ಪಿಕೊಂಡಿದೆ. ಅತ್ಯಂತ ಪ್ರಸಿದ್ಧವಾದ ಮತ್ತು ದೊಡ್ಡದಾದ ಐದು ಓಟಗಳಾದ ಬೋಸ್ಟನ್, ನ್ಯೂಯಾರ್ಕ್ ಸಿಟಿ, ಚಿಕಾಗೋ, ಲಂಡನ್, ಮತ್ತು ಬರ್ಲಿನ್ ಇವುಗಳು ದ್ವೈವಾರ್ಷಿಕ ವಿಶ್ವ ಮ್ಯಾರಥನಾ ಮೇಜರ್ಸ್ ಸರಣಿಯ ಭಾಗವಾಗುವುದರ ಮೂಲಕ ಸರಣಿಯಲ್ಲಿ ಒಟ್ಟಾರೆಯಾಗಿ ಅತ್ಯುತ್ತಮ ಪುರುಷ ಮ್ತತು ಸ್ತ್ರೀ ಸ್ಪರ್ಧಾಳುಗಳಿಗೆ ವಾರ್ಷಿಕವಾಗಿ $500,000 ಬಹುಮಾನವನ್ನು ನೀಡುತ್ತದೆ.
2006 ರಲ್ಲಿ ರನ್ನರ್ಸ್ ವರ್ಲ್ಡ್ನ ಸಂಪಾದಕರು "ವಿಶ್ವದ ಅಗ್ರಗಣ್ಯ 10 ಮ್ಯಾರಥಾನ್‌ಗಳನ್ನು ಆಯ್ಕೆ ಮಾಡಿದ್ದು, ಅವುಗಳಲ್ಲಿ ಮೇಲಿನ ಐದು ಸ್ಪರ್ಧೆಗಳ ಜೊತೆಗೆ ಆಮ್‌ಸ್ಟರ್‌ಡ್ಯಾಮ್, ಹೊನೊಲುಲು, ಪ್ಯಾರಿಸ್, ರೋಟೆರ್‌ಡ್ಯಾಮ್, ಮತ್ತು ಸ್ಟಾಕ್‌ಹೋಮ್ ಮ್ಯಾರಥಾನ್‌ಗಳು ಸ್ಥಾನ ಪಡೆದುಕೊಂಡಿದೆ. ಇತರ ಹೆಸರಾಂತ ಮ್ಯಾರಥಾನ್‌ಗಳಲ್ಲಿ ಅಮೇರಿಕಾದ ಮೆರೀನ್ ಕಾರ್ಪ್ಸ್ ಮ್ಯಾರಥಾನ್, ಲಾಸ್ ಏಂಜಲೀಸ್, ಮತ್ತು ರೋಮ್ ಸೇರಿದೆ. ಬೋಸ್ಟನ್ ಮ್ಯಾರಥಾನ್ ವಿಶ್ವದ ಅತ್ಯಂತ ಹಳೆಯ ವಾರ್ಷಿಕ ಮ್ಯಾರಥಾನ್ ಆಗಿದ್ದು, ಇದು 1896 ರ ಒಲಂಪಿಕ್ ಮ್ಯಾರಥಾನ್‌ನ ಯಶಸ್ಸಿನಿಂದ ಪ್ರೇರಣೆಯನ್ನು ಪಡೆದುಕೊಂಡಿದ್ದು 1897 ರಿಂದ ನಡೆಯುತ್ತಿದೆ. ಕೊಸೈಸ್ ಪೀಸ್ ಮ್ಯಾರಥಾನ್ಎನ್ನುವುದು ಯುರೋಪಿನಲ್ಲಿನ ಹಳೆಯ ವಾರ್ಷಿಕ ಮ್ಯಾರಥಾನ್ ಆಗಿದ್ದು, 1924 ರಿಂದ ಕೊಸೈಸ್, ಸ್ಲೊವೇಕಿಯಾದಲ್ಲಿ ನಡೆಯುತ್ತಿದೆ.
70 ಡಿಗ್ರಿಗಳು ಉತ್ತರ ದಲ್ಲಿ ಟ್ರೋನ್ಸೋ, ನಾರ್ವೆಯಲ್ಲಿ ನಡೆಯುವ ಮಿಡ್‌ನೈಟ್ ಸನ್ ಮ್ಯಾರಥಾನ್ ಎನ್ನುವುದು ಹೆಚ್ಚು ಅಸಾಮಾನ್ಯವಾದ ಮ್ಯಾರಥಾನ್‌ಗಳಲ್ಲಿ ಒಂದಾಗಿದೆ. ಅನಧಿಕೃತ ಮತ್ತು ತಾತ್ಕಾಲಿಕ ಕ್ರಮಗಳಲ್ಲಿ, ಜಿಪಿಎಸ್‌ನಿಂದ ಮಾಪನ ಮಾಡುವ, ಮ್ಯಾರಥಾನ್ ದೂರದ ಓಟಗಳು ಇದೀಗ ಅಂಟಾರ್ಕ್ಟಿಕಾದ ಉತ್ತರ ಧ್ರುವದಲ್ಲಿ ಮತ್ತು ಮರುಭೂಮಿ ಪ್ರದೇಶದಲ್ಲಿ ನಡೆಯುತ್ತದೆ. ಇತರ ಅಸಾಮಾನ್ಯ ಮ್ಯಾರಥಾನ್‌ಗಳೆಂದರೆ: ಚೀನಾದ ಮಹಾಗೋಡೆಯಲ್ಲಿ ಜರುಗುವ ಗ್ರೇಟ್ ವಾಲ್ ಮ್ಯಾರಥಾನ್, ದಕ್ಷಿಣ ಆಫ್ರಿಕಾದ ಸಫಾರಿ ವನ್ಯದಲ್ಲಿ ಜರುಗುವ ಬಿಗ್ ಫೈ ಮ್ಯಾರಥಾನ್, 3500 m ರಷ್ಟು ಎತ್ತರದಲ್ಲಿ ಟಿಬೇಟಿನ ಬೌದ್ಧಧರ್ಮೀಯ ವಾತಾವರಣದಲ್ಲಿ ಜರುಗುವ ಗ್ರೇಟ್ ಟಿಬೆಟನ್ ಮ್ಯಾರಥಾನ್, ಮತ್ತು -15 ಡಿಗ್ರಿ ಸೆಲ್ಸಿಯಸ್/+5 ಡಿಗ್ರಿ ಫ್ಯಾರನ್‌ಹೀಟ್ ಉಷ್ಣತೆಯಲ್ಲಿ ಗ್ರೀನ್‌ಲ್ಯಾಂಡ್ನ ಖಾಯಂ ಮಂಜುಗಡ್ಡೆಯ ವಾತಾವರಣದಲ್ಲಿ ನಡೆಯುವ ಪೋಲಾರ್ ಸರ್ಕಲ್ ಮ್ಯಾರಥಾನ್.
ಹೆಚ್ಚು ರಮಣೀಯವಾದ ಕೆಲವು ಮ್ಯಾರಥಾನ್ ಮಾರ್ಗಗಳೆಂದರೆ: ಸ್ಟೀಮ್‌ಬೋಡ್ ಮ್ಯಾರಥಾನ್, ಸ್ಟೀಮ್‌ಬೋಟ್ ಸ್ಪ್ರಿಂಗ್ಸ್, ಕೊಲರಾಡೋ; ಮೇಯರ್ಸ್ ಮ್ಯಾರಥಾನ್, ಆಂಕೋರೇಜ್, ಅಲಾಸ್ಕಾ; ಕೋನಾ ಮ್ಯಾರಥಾನ್, ಕೀಹೊಯು/ಕೋನಾ, ಹವಾಯಿ; ಸ್ಯಾನ್ ಫ್ರಾನ್ಸಿಸ್ಕೋ ಮ್ಯಾರಥಾನ್, ಸ್ಯಾನ್ ಫ್ರಾನ್ಸಿಸ್ಕೋ, ಕ್ಯಾಲಿಫೋರ್ನಿಯಾ.
ಇಂಟರ್‌ಕಾಂಟಿನೆಂಟಲ್ ಇಸ್ತಾಂಬುಲ್ ಯುರೇಸಿಯಾ ಮ್ಯಾರಥಾನ್ಎನ್ನುವುದು ಒಂದೇ ಸ್ಪರ್ಧೆಯಲ್ಲಿ ಯುರೋಪ್ ಮತ್ತು ಏಷ್ಯಾ ಭೂಖಂಡಗಳ ನಡುವೆ ಸ್ಪರ್ಧಾಳುಗಳು ಓಡುವ ಏಕೈಕ ಮ್ಯಾರಥಾನ್ ಆಗಿದೆ. ಐತಿಹಾಸಿಕ ಪಾಲಿಟೆಕ್ನಿಕ್ ಮ್ಯಾರಥಾನ್ ಅನ್ನು 1996 ರಲ್ಲಿ ನಿಲ್ಲಿಸಲಾಯಿತು.
ಡೆನ್ನಿಸ್ ಕ್ರೇಥೋರ್ನ್ ಮತ್ತು ರಿಚ್ ಹನ್ನಾ ಅವರು ಬರೆದ ದಿ ಅಲ್ಟಿಮೇಟ್ ಗೈಡ್ ಟು ಇಂಟರ್‌ನ್ಯಾಷನಲ್ ಮ್ಯಾರಥಾನ್ (1997) ಪುಸ್ತಕವು ಸ್ಟಾಕ್‌ಹೋಮ್ ಮ್ಯಾರಥಾನ್ಅನ್ನು ವಿಶ್ವದ ಅತ್ಯುತ್ತಮ ಮ್ಯಾರಥಾನ್ ಎಂದು ಶ್ರೇಣೀಕರಿಸಿದೆ.
ವಿಶ್ವ ದಾಖಲೆಗಳು ಮತ್ತು ವಿಶ್ವದ ಅತ್ಯುತ್ತಮ
thumb|ಪುರುಷರ ವಿಶ್ವ ದಾಖಲೆಯನ್ನು ಪ್ರಸ್ತುತ ಹೊಂದಿರುವ ಹೇಲ್ ಜೆಬ್ರಸೆಲಾಸೀ (ಹಳದಿ ಬಣ್ಣದಲ್ಲಿ) 2004 ರ ಜನವರಿ 1 ರವರೆಗೆ ವಿಶ್ವ ದಾಖಲೆಗಳಿಗೆ ಅಧಿಕೃತವಾಗಿ ಐಎಎಫ್ ಮಾನ್ಯತೆ ನೀಡುತ್ತಿರಲಿಲ್ಲ; ಈ ಹಿಂದೆ, ಮ್ಯಾರಥಾನ್‌ಗಳಿಗೆ ಅತ್ಯುತ್ತಮ ಸಮಯವನ್ನು 'ವಿಶ್ವದ ಅತ್ಯುತ್ತಮ' ಎಂದು ಉಲ್ಲೇಖಿಸಲಾಗುತ್ತಿತ್ತು. ದಾಖಲೆಗೆ ಮಾನ್ಯತೆಯನ್ನು ನೀಡಲು ಓಟಗಳು ಐಎಎಎಫ್ ಮಾನದಂಡಗಳನ್ನು ಅನುಸರಿಸಬೇಕು. ಆದರೆ, ಮ್ಯಾರಥಾನ್ ಮಾರ್ಗಗಳು ಎತ್ತರ, ಓಟ ಮತ್ತು ಮೇಲ್ಮೈಯಲ್ಲಿ ಇನ್ನೂ ಸಹ ಬಹುವಾಗಿ ವಿಭಿನ್ನವಾಗಿದ್ದು, ನಿಖರವಾದ ಹೋಲಿಕೆಗಳನ್ನು ಅಸಾಧ್ಯವನ್ನಾಗಿಸುತ್ತದೆ. ಸಾಮಾನ್ಯವಾಗಿ, ಅತಿ ವೇಗದ ಸಮಯವನ್ನು ತುಲನಾತ್ಮಕವಾಗಿ ಸಮತಲವಾದ ಭೂಭಾಗದ ಮೇಲೆ ಸಮುದ್ರದ ಪ್ರದೇಶದ ಹತ್ತಿರ, ಉತ್ತಮ ಹವಾಮಾನ ಸ್ಥಿತಿಯಲ್ಲಿ ಮತ್ತು ಪೇಸ್‌ಸೆಟ್ಟರ್ಗಳ ಸಹಾಯದ ಮೂಲಕ ಸಾಧಿಸಲಾಗುತ್ತದೆ.
ದೂರದ ಓಟದಲ್ಲಿ ಪುರುಷರ ವಿಶ್ವ ದಾಖಲೆಯು 2 ಗಂಟೆಗಳು 3 ನಿಮಿಷಗಳು ಮತ್ತು 59 ಸೆಕೆಂಡುಗಳಾಗಿದ್ದು, ಅದನ್ನು ಇಥಿಯೋಪಿಯಾದ ಹೇಲ್ ಗೆಬ್ರಸೆಲಾಸ್ಸೀ ಅವರು ಬರ್ಲಿನ್ ಮ್ಯಾರಥಾನ್ ನಲ್ಲಿ 2008 ರ ಸೆಪ್ಟೆಂಬರ್ 28 ರಂದು ಸ್ಥಾಪಿಸಿದರು, ಇದು ಜಾನ್ನಿ ಹೇಯ್ಸ್ ಅವರ 1908 ಬೇಸಿಗೆ ಒಲಂಪಿಕ್ಸ್ನಲ್ಲಿನ ಚಿನ್ನದ ಪದಕದ ಸಾಧನೆಗಿಂತ 51 ನಿಮಿಷಗಳು ಮತ್ತು 19 ಸೆಕೆಂಡುಗಳಷ್ಟು ಸುಧಾರಣೆಯಾಗಿದೆ. ಗೆಬ್ರಸೆಲಾಸ್ಸೀ ಅವರ ವಿಶ್ವ ದಾಖಲೆಯು ಪ್ರತಿ ಕಿಲೋಮೀಟರಿಗೆ 2:57 (ಪ್ರತಿ ಮೈಲಿಗೆ 4:44) ಕ್ಕಿಂತ ಕಡಿಮೆಯ ಓಟದ ಸರಾಸರಿ ವೇಗವನ್ನು, 20.4 ಕಿಮೀ/ಗಂಟೆಗಿಂತ ಹೆಚ್ಚಿನ (12.6 ಮೈಪ್ರಗಂ) ಸರಾಸರಿ ವೇಗವನ್ನು ಪ್ರತಿನಿಧಿಸುತ್ತದೆ. ಮಹಿಳೆಯರು ವಿಶ್ವ ದಾಖಲೆಯು 2 ಗಂಟೆಗಳು 15 ನಿಮಿಷಗಳು ಮತ್ತು 25 ಸೆಕೆಂಡುಗಳಾಗಿದ್ದು, ಅದನ್ನು ಗ್ರೇಟ್ ಬ್ರಿಟನ್‌ನ ಪೌಲಾ ರಾಡ್‌ಕ್ಲಿಫ್ ಅವರು ಲಂಡನ್ ಮ್ಯಾರಥಾನ್ ನಲ್ಲಿ 2003 ರ ಏಪ್ರಿಲ್ 13ರಂದು ಸ್ಥಾಪಿಸಿದರು. ಈ ಸಮಯವನ್ನು ಪುರುಷರ ಪೇಸ್‌ಸೆಟ್ಟರ್ಗಳನ್ನು ಬಳಸಿ ಸ್ಥಾಪಿಸಲಾಗಿದ್ದಿತು; ಪುರುಷರ ಪೇಸ್‌ಸೆಟ್ಟರ್ ಅನ್ನು ಬಳಸದೆಯೇ ("ಮಹಿಳೆ-ಮಾತ್ರ") ಮಹಿಳೆಯೊಬ್ಬಳು ಸಾಧಿಸಿದ ಅತೀವೇಗದ ಸಮಯವವೂ ಕೂಡ ಪೌಲಾ ರಾಡ್‌ಕ್ಲಿಫ್ ಅವರ ಹೆಸರಿನಲ್ಲಿಯೇ ಇದ್ದು, ಇದನ್ನು ಅವರು ಲಂಡನ್ ಮ್ಯಾರಥಾನ್ ಸಮಯದಲ್ಲಿ 2005 ರ ಏಪ್ರಿಲ್ 17 ರಂದು 2 ಗಂಟೆಗಲು 17 ನಿಮಿಷಗಲು ಮತ್ತು 42 ಸೆಕೆಂಡುಗಳಲ್ಲಿ ಸಾಧಿಸಿದರು.
ಎಲ್ಲಾ ಕಾಲದ ವಿಶ್ವದ ಪ್ರಮುಖ ಹತ್ತು ಪಟ್ಟಿಗಳು
ಐಎಎಫ್ ಅಂಕಿಅಂಶಗಳ ಪ್ರಕಾರ, ಈ ಮುಂದಿನ ಪುರುಷರು ಮತ್ತು ಮಹಿಳೆಯರು ಮ್ಯಾರಥಾನ್ ದೂರದಲ್ಲಿ ಅಗ್ರ ಹತ್ತು ವೇಗದ ಓಟಗಾರರಲ್ಲಿ ಸೇರಿದ್ದಾರೆ. thumb|ಡಂಕನ್ ಕಿಬೆಟ್ ಅವರು ಇಲ್ಲಿಯವರೆಗಿನ ಎರಡನೆಯ ಅತೀ ವೇಗದ ಮ್ಯಾರಥಾನ್ ಓಟಗಾರರಾಗಿದ್ದಾರೆ thumb|ಮಹಿಳೆಯರ ಮ್ಯಾರಥಾನ್‌ನಲ್ಲಿ ವಿಶ್ವ ದಾಖಲೆಯನ್ನು ಹೊಂದಿರುವ ಪೌಲಾ ರಾಡ್‌ಕ್ಲಿಫ್
ಸಾಮಾನ್ಯ
thumb|left|೨೦೦೯ ಸ್ಟಾಕ್‌ಹೋಮ್ ಮ್ಯಾರಥಾನ್‌ನ ಪ್ರಾರಂಭ ಬಹುಪಾಲು ಭಾಗವಹಿಸುವವರು ಜಯಗಳಿಸಲು ಮ್ಯಾರಥಾನ್‌ನಲ್ಲಿ ಓಡುವುದಿಲ್ಲ. ಕೆಲವು ಓಟಗಾರರು ಕೇವಲ ಮುಗಿಸಲು ಬಯಸುವುದಿದ್ದರೂ, ಹೆಚ್ಚಿನ ಓಟಗಾರರಿಗೆ ಅವರ ವೈಯಕ್ತಿಕ ಮುಗಿಸುವ ಸಮಯ ಮತ್ತು ನಿರ್ದಿಷ್ಟ ಲಿಂಗ ಮತ್ತು ಸಮಯ ಗುಂಪಿನಲ್ಲಿ ಅವರ ಸ್ಥಾನ ಪಡೆಯುವಿಕೆಯು ಹೆಚ್ಚು ಪ್ರಮುಖವಾಗಿರುತ್ತದೆ. ಮ್ಯಾರಥಾನ್ ಪೂರ್ಣಗೊಳಿಸುವ ತಂತ್ರಗಳಲ್ಲಿ ಪೂರ್ಣ ದೂರವನ್ನು ಕ್ರಮಿಸುವುದು ಮತ್ತು ಓಡು-ನಡೆ ತಂತ್ರವು ಸೇರಿದೆ. 2005 ರಲ್ಲಿ, ಅಮೇರಿಕದಲ್ಲಿ ಸರಾಸರಿ ಮ್ಯಾರಥಾನ್ ಸಮಯವು ಪುರುಷರಿಗೆ 4 ಗಂಟೆಗಳು 32 ನಿಮಿಷಗಳು 8 ಸೆಕೆಂಡುಗಳಿದ್ದರೆ, ಮಹಿಳೆಯರಿಗೆ 5 ಗಂಟೆಗಳು 6 ನಿಮಿಷಗಳು 8 ಸೆಕೆಂಡುಗಳಷ್ಟಿತ್ತು.
ನಿರ್ದಿಷ್ಟ ಸಮಯ ಮಿತಿಗಳನ್ನು ಮುರಿಯುವುದು ಜನರು ಗುರಿಯಿಡುವ ಮತ್ತೊಂದು ಉದ್ದೇಶವಾಗಿರುತ್ತದೆ. ಉದಾಹರಣೆಗಾಗಿ, ಹವ್ಯಾಸಿ ಮೊದಲ-ಬಾರಿಯವರು ಆಗಾಗ್ಗೆ ಮ್ಯಾರಥಾನ್ ಅನ್ನು ನಾಲ್ಕು ಗಂಟೆಯೊಳಗೆ ಓಡಲು ಪ್ರಯತ್ನಿಸುತ್ತಾರೆ; ಹೆಚ್ಚು ಸ್ಪರ್ಧಾತ್ಮಕ ಓಟಗಾರರು ಮೂರು ಗಂಟೆಯೊಳಗೆ ಪೂರ್ಣಗೊಳಿಸಲು ಪ್ರಯತ್ನಿಸಬಹುದು. ಪ್ರಮುಖ ಮ್ಯಾರಥಾನ್‌ಗಳಿಗೆ ಮಾನದಂಡಗಳು ಅರ್ಹತೆಗಳಿಸುವ ಸಮಯಗಳಾಗಿರುತ್ತದೆ. ಅಮೇರಿಕದ ಹಳೆಯ ಮ್ಯಾರಥಾನ್ ಆದ ಬೋಸ್ಟನ್ ಮ್ಯಾರಥಾನ್ ನಲ್ಲಿ ಎಲ್ಲಾ ವೃತ್ತಿಪರ-ರಹಿತ ಓಟಗಾರರಿಗೆ ಅರ್ಹತಾ ಸಮಯದ ಅಗತ್ಯವಿರುತ್ತದೆ. ನ್ಯೂಯಾರ್ಕ್ ಸಿಟಿ ಮ್ಯಾರಥಾನ್ನಲ್ಲೂ ಸಹ ಖಚಿತ ಪ್ರವೇಶಕ್ಕೆ ಅರ್ಹತಾ ಸಮಯದ ಅಗತ್ಯವಿದ್ದು, ಇದರ ಓಟದ ವೇಗವು ಬೋಸ್ಟನ್‌ನಲ್ಲಿರುವುದಕ್ಕಿಂತ ಕೊಂಚ ಹೆಚ್ಚಾಗಿರುತ್ತದೆ. ವಾಷಿಂಗ್ಟನ್ ಡಿ.ಸಿ.ಯ ನ್ಯಾಷನಲ್ ಮ್ಯಾರಥಾನ್ಗೂ ಸಹ ಅರ್ಹತಾ ಸಮಯದ ಅಗತ್ಯವಿರುತ್ತದೆ. ಆದರೆ, ಬೋಸ್ಟನ್‌ನಲ್ಲಿ ಅರ್ಹತಾ ಸಮಯವು ಹೆಚ್ಚು ಪ್ರತಿಭಾವಂತ ಕ್ಷೇತ್ರವನ್ನು ಆಕರ್ಷಿಸುವುದು ಮತ್ತು ಭಾಗವಹಿಸುವಿಕೆಯನ್ನು ಮಿತಿಗೊಳಿಸುವುದಕ್ಕೆ ವಿಭಿನ್ನವಾಗಿ, ನ್ಯಾಷನಲ್ ಮ್ಯಾರಥಾನ್‌ನಲ್ಲಿ ನಗರದ ರಸ್ತೆಗಳನ್ನು ಸೀಮಿತ ಸಮಯ ಮಿತಿಗೆ ತೆರೆಯುವುದರ ಅಗತ್ಯತೆಯಿಂದ ಹೆಚ್ಚು ಪ್ರೇರೇಪಣೆ ಪಡೆದಿದೆ.
ತರಬೇತಿ
thumb|ಮೂನ್‌ವಾಕ್ ಎನ್ನುವುದು ಸ್ಥನ ಕ್ಯಾನ್ಸರ್ ಸಂಶೋಧನೆಗಾಗಿ ಹಣವನ್ನು ಸಂಗ್ರಹಿಸಲು ನಡೆಸುವ ರಾತ್ರಿಯ ಮ್ಯಾರಥಾನ್ ಆಗಿದೆ ಮ್ಯಾರಥಾನ್ ತರಬೇತಿಯಲ್ಲಿ ದೀರ್ಘಾವಧಿಯ ಓಟವು ಪ್ರಮುಖವಾದ ಘಟಕವಾಗಿದೆ. ಹವ್ಯಾಸಿ ಓಟಗಾರರು ಮ್ಯಾರಥಾನ್‌ಗಾಗಿನ ತರಬೇತಿಯಲ್ಲಿ ತಮ್ಮ ವಾರದ ದೀರ್ಘಾವಧಿಯ ಓಟದಲ್ಲಿ ಗರಿಷ್ಠ ಸುಮಾರು 20 ಮೈಲಿಗಳನ್ನು (32 ಕಿಲೋಮೀಟರುಗಳು) ತಲುಪಲು ಮತ್ತು ವಾರದಲ್ಲಿ ಒಟ್ಟಾರೆಯಾಗಿ ಸುಮಾರು 40 ಮೈಲಿಗಳನ್ನು (64 ಕಿಲೋಮೀಟರುಗಳು) ತಲುಪಲು ಸಾಮಾನ್ಯವಾಗಿ ಪ್ರಯತ್ನಿಸುತ್ತಾರೆ, ಆದರೆ ವ್ಯಾಪಕವಾದ ಪರಿವರ್ತನೆಗಳು ಅಭ್ಯಾಸದಲ್ಲಿ ಮತ್ತು ಶಿಫಾರಸುಗಳಲ್ಲಿ ಚಾಲ್ತಿಯಲ್ಲಿವೆ. ಹೆಚ್ಚು ಅನುಭವಿ ಮ್ಯಾರಥಾನ್ ಓಟಗಾರರು ವಾರದಲ್ಲಿ ಹೆಚ್ಚು ದೂರವನ್ನು ಮತ್ತು ಹೆಚ್ಚು ಮೈಲುಗಳು/ಕಿಲೋಮೀಟರುಗಳನ್ನು ಕ್ರಮಿಸಬಹುದು. ಅತ್ಯುತ್ತಮ ಸಾಪ್ತಾಹಿಕ ಮೈಲಿ ದೂರ ಮತ್ತು ಸಹನಾ ಶಕ್ತಿಗೆ ಹೋಲಿಸಿದರೆ ಅತ್ಯುತ್ತಮ ಫಲಿತಾಂಶಗಳನ್ನು ನೀಡಬಹುದು, ಆದರೆ ತರಬೇತಿಯ ಹಾನಿಗೆ ಒಳಗಾಗುವ ಭಾರಿ ಅಪಾಯವನ್ನೂ ಒಳಗೊಂಡಿರುತ್ತದೆ. ಹೆಚ್ಚಿನ ಪುರುಷ ಗಣ್ಯ ಮ್ಯಾರಥಾನ್ ಓಟಗಾರರು 100 ಮೈಲುಗಳಿಗಿಂತ (160 ಕಿಲೋಮೀಟರುಗಳು) ಅಧಿಕ ಸಾಪ್ತಾಹಿಕ ಮೈಲಿ ದೂರಗಳನ್ನು ಹೊಂದಿರುತ್ತಾರೆ.
ಹಲವು ತರಬೇತಿ ಕಾರ್ಯಕ್ರಮಗಳು ಕನಿಷ್ಠ ಐದರಿಂದ ಆರು ವಾರಗಳ ಕಾಲಾವಧಿಯದ್ದಾಗಿರುತ್ತದೆ, ಇದರಲ್ಲಿ ಓಟದ ಅಂತರದಲ್ಲಿ ಹಂತಹಂತವಾಗಿ ಹೆಚ್ಚಳ (ಪ್ರತಿ ಎರಡು ವಾರಗಳಲ್ಲಿ) ಮತ್ತು ಅಂತಿಮವಾಗಿ ಚೇತರಿಸಿಕೊಳ್ಳಲು ಕೊಂಚ ಕಡಿಮೆ ಅಂತರ (1 ರಿಂದ 3 ವಾರಗಳು)ವಿರುತ್ತದೆ. ಕಡಿಮೆಗೊಳಿಸುವಿಕೆಯು, ಸಾಮಾನ್ಯವಾಗಿ ಟೇಪರ್ ಎಂದು ಕರೆಯಲಾಗುತ್ತದೆ, ಇದು ಹೆಚ್ಚಿನ ತರಬೇತುದಾರರ ಪ್ರಕಾರ ಕನಿಷ್ಠ ಎರಡು ವಾರಗಳು ಮತ್ತು ಗರಿಷ್ಠ ಮೂರು ವಾರಗಳವರೆಗೆ ಇರುತ್ತದೆ. ಕೇವಲ ಮ್ಯಾರಥಾನ್ ಅನ್ನು ಮುಗಿಸಲು ಬಯಸುವ ಪ್ರಾರಂಭಿಕರಿಗೆ, ವಾರದಲ್ಲಿ 4 ದಿನದಂತೆ ಕನಿಷ್ಠ 4 ತಿಂಗಳವರೆಗೆ ಓಡುವಿಕೆಯನ್ನು ಶಿಫಾರಸು ಮಾಡಲಾಗಿದೆ. ಹಲವು ತರಬೇತುದಾರರು 10% ಕ್ಕೆ ಕಡಿಮೆ ಇಲ್ಲದಂತೆ ಮೈಲಿಗಳ ದೂರದಲ್ಲಿ ವಾರದ ಹೆಚ್ಚಳವನ್ನು ಶಿಫಾರಸು ಮಾಡುತ್ತಾರೆ. ದೇಹವು ಹೊಸ ಒತ್ತಡಗಳಿಗೆ ಸರಿಹೊಂದಿಕೊಳ್ಳಲು ಅನುವು ಮಾಡಿಕೊಡುವಂತೆ ಮ್ಯಾರಥಾನ್ ತರಬೇತಿ ಕಾರ್ಯಕ್ರಮವನ್ನು ಪ್ರಾರಂಭಿಸುವ ಮೊದಲು ಆರು ವಾರಗಳವರೆಗೆ ಸ್ಥಿರವಾದ ಓಟದ ವೇಳಾಪಟ್ಟಿಯನ್ನು ಕಾಪಾಡಿಕೊಳ್ಳಲು ಸಹಾ ಆಗಾಗ್ಗೆ ಸಲಹೆ ನೀಡಲಾಗಿದೆ. ಸಾಮಾನ್ಯ ಯೋಜನೆಯ ಅವಧೀಕರಣದೊಂದಿಗೆ ಮ್ಯಾರಥಾನ್ ತರಬೇತಿ ಕಾರ್ಯಕ್ರಮವು ತನ್ನಷ್ಟಕ್ಕೇ ಕಠಿಣ ಮತ್ತು ಸುಲಭ ತರಬೇತಿಗಳ ನಡುವೆ ಪರಿವರ್ತನೆಯದ್ದಾಗಿರುತ್ತದೆ.
ತರಬೇತಿ ಕಾರ್ಯಕ್ರಮವಗಳನ್ನು ರನ್ನರ್ಸ್ ವರ್ಲ್ಡ್, ಹಾಲ್ ಡಿಗ್ಡನ್, ಜೆಫ್ ಗ್ಯಾಲೋವೇ, ಬೋಸ್ಟನ್ ಅಥ್ಲೆಟಿಕ್ ಅಸೋಸಿಯೇಶನ್ ಮತ್ತು ಇನ್ನೂ ಹಲವಾರು ಮೂಲಗಳಿಂದ ಪಡೆದುಕೊಳ್ಳಬಹುದು.
ಅತಿಯಾದ ತರಬೇತಿ ಎನ್ನುವುದು ಒತ್ತಡದ ತರಬೇತಿಯ ನಂತರ ದೇಹವು ಚೇತರಿಸಿಕೊಳ್ಳಲು ಅವಕಾಶ ನೀಡಲು ಸಾಕಷ್ಟು ವಿಶ್ರಾಂತಿಯನ್ನು ಪಡೆಯದ ಕಾರಣದಿಂದ ಉಂಟಾಗುವ ಸ್ಥಿತಿಯಾಗಿದೆ. ಇದು ತಗ್ಗಿದ ಸಹನಾ ಶಕ್ತಿ ಮತ್ತು ಹಾನಿಯ ಭಾರಿ ಅಪಾಯದೊಂದಿಗೆ ವೇಗ ಮತ್ತು ನಡಿಗೆಗೆ ಕಾರಣವಾಗಬಹುದು.
ಓಟದ ಮೊದಲು
thumb|೨೦೦೮ ರ ಒಲಂಪಿಕ್ ಮ್ಯಾರಥಾನ್‌ನಲ್ಲಿ ಚಿನ್ನದ ಪದಕವನ್ನು ಗೆದ್ದ ಸ್ಯಾಮುಯೆಲ್ ವಾಂಜಿರು ಅವರು ಪ್ರೇಕ್ಷಕರಿಗೆ ಧನ್ಯವಾದ ಅರ್ಪಿಸುತ್ತಾ ಕೈ ಬೀಸುತ್ತಿದ್ದಾರೆ ಮ್ಯಾರಥಾನ್‌ನ ಕಳೆದ ಎರಡು ಅಥವಾ ಮೂರು ವಾರಗಳ ಸಮಯದಲ್ಲಿ, ಸಾಮಾನ್ಯವಾಗಿ ಓಟಗಾರರು ತಮ್ಮ ಸಾಪ್ತಾಹಿಕ ತರಬೇತಿಯನ್ನು ನಿಧಾನವಾಗಿ ಹಿಂದಿನ ವಾರದ ಗರಿಷ್ಠ ಪ್ರಮಾಣಕ್ಕೆ ಹೋಲಿಸಿದರೆ ಸುಮಾರು 50%-75% ರಷ್ಟು ಕಡಿಮೆಗೊಳಿಸುತ್ತಾರೆ ಮತ್ತು ದೇಹವು ಯಾವುದೇ ಬಲವಾದ ಪ್ರಯತ್ನದಿಂದ ಚೇತರಿಸಿಕೊಳ್ಳಲು ಕನಿಷ್ಠ ಎರಡು ಮೂರು ದಿನಗಳ ಪೂರ್ಣ ವಿಶ್ರಾಂತಿಯನ್ನು ತೆಗೆದುಕೊಳ್ಳುತ್ತಾರೆ. ಸ್ಪರ್ಧೆಗೂ ಮೊದಲು ನಡೆಸಿದ ದೂರದ ತರಬೇತಿಯು ಎರಡು ವಾರಗಳಿಗಿಂತ ಕಡಿಮೆಯಾಗಿರುವುದಿಲ್ಲ. ತರಬೇತಿಯ ಈ ಹಂತವನ್ನು ಟೇಪರಿಂಗ್ ಎಂದು ಕರೆಯಲಾಗುತ್ತದೆ. ಅವರ ದೇಹವು ಹೆಚ್ಚು ಗ್ಲೈಕೋಜೆನ್ ಅನ್ನು ಸಂಗ್ರಹಿಸಲು ಸಾಧ್ಯವಾಗುವಂತೆ ಮ್ಯಾರಥಾನ್‌ನ ಮೊದಲಿನ ವಾರದ ಸಂದರ್ಭದಲ್ಲಿ ಹಲವು ಮ್ಯಾರಥಾನ್ ಓಟಗಾರರು "ಕಾರ್ಬೋ-ಲೋಡ್" (ಒಟ್ಟಾರೆ ಕ್ಯಾಲೋರಿ ಸೇವಿಸುವ ಪ್ರಮಾಣವನ್ನು ಸ್ಥಿರವಾಗಿರಿಸಿ ಕಾರ್ಬೋಹೈಡ್ರೇಟ್ ಸೇವನೆಯನ್ನು ಹೆಚ್ಚಿಸುವುದು) ಅನ್ನೂ ಸಹ ಮಾಡುತ್ತಾರೆ.
ಓಟದ ತಕ್ಷಣದ ಮೊದಲು, ಜೀರ್ಣಕ್ರಿಯೆಯ ಸಮಸ್ಯೆಯನ್ನು ತಪ್ಪಿಸಲು ಹಲವು ಓಟಗಾರರು ಘನ ಆಹಾರ ಪದಾರ್ಥಗಳನ್ನು ಸೇವಿಸುವುದರಿಂದ ದೂರವುಳಿಯುತ್ತಾರೆ. ಅವರು ಸಂಪೂರ್ಣವಾಗಿ ಮೊದಲು ನೀರು ಸೇವಿಸುವುದನ್ನು ಖಚಿತಪಡಿಸಿಕೊಳ್ಳುತ್ತಾರೆ. ಓಟದ ಮೊದಲು ಲಘು ವ್ಯಾಯಾಮವು ಸ್ನಾಯುಗಳನ್ನು ಚುರುಕಾಗಿಸುತ್ತದೆ ಎಂದು ನಂಬಲಾಗಿದೆ. ಕೆಲವು ಆಟಗಾರರು ಓಟದ ನಂತರದ ಸಂದರ್ಭದಲ್ಲಿ ಅತಿಯಾದ ಉಷ್ಣತೆಯನ್ನು ತಪ್ಪಿಸಲು ತಮ್ಮ ಅಂತರ್ಗತ ಉಷ್ಣತೆಯನ್ನು ಕಡಿಮೆಗೊಳಿಸಲು ಮಂಜುಗಡ್ಡೆಯ ನಡುಗವಚವನ್ನು ಧರಿಸುತ್ತಾರೆ.
ಓಟದ ಸಂದರ್ಭದಲ್ಲಿ
ಸಾಮಾನ್ಯವಾಗಿ, ಗರಿಷ್ಠ ಅನುಮತಿಸುವ ಸಮಯವು ಸುಮಾರು ಆರು ಗಂಟೆಗಳಾಗಿದ್ದು, ಅದರ ನಂತರ ಮ್ಯಾರಥಾನ್ ಮಾರ್ಗವನ್ನು ಮುಚ್ಚಲಾಗುತ್ತದೆ, ಆದರೂ ಕೆಲವು ದೊಡ್ಡ ಮ್ಯಾರಥಾನ್‌ಗಳಲ್ಲಿ (ಮಿರ್ಟಲ್ ಬೀಜ್, ಕಾರ್ಪ್ಸ್ ಮತ್ತು ಹೊನೊಲುಲು) ತುಂಬಾ ಹೆಚ್ಚಿನ ಸಮಯದವರೆಗೆ ಮಾರ್ಗವನ್ನು ತೆರೆದಿರಲಾಗುತ್ತದೆ (ಎಂಟು ಗಂಟೆಗಳು ಅಥವಾ ಹೆಚ್ಚು).
ಶಿಷ್ಟಾಚಾರ
ನ್ಯೂಯಾರ್ಕ್, ಚಿಕಾಗೋ, ಲಂಡನ್ ಮತ್ತು ಬರ್ಲಿನ್‌ನಂತಹ ಆಧುನಿಕ ಮ್ಯಾರಥಾನ್‌ಗಳು ಸಾವಿರಾರು ಓಟಗಾರರು ಮತ್ತು ಲಕ್ಷಾಂತರ ಪ್ರೇಕ್ಷಕರನ್ನು ಹೊಂದಿರುತ್ತವೆ. ನಿಬಿಡವಾದ ಜನಸಂಖ್ಯೆಯಲ್ಲಿ ಓಡುವಾಗ ಇತರ ಓಟಗಾರರಿಗೆ ಸಾಮಾನ್ಯವಾದ ಸೌಜನ್ಯತೆಯು ಅಗತ್ಯವಾಗಿರುತ್ತದೆ. ನಡೆ/ಓಡು ತಂತ್ರವನ್ನು ಅನುಸರಿಸುವವರು ಅಥವಾ ಕೇವಲ ನಡೆದಾಡುವವರು ಒಂದೇ ಬದಿಯಲ್ಲಿ ಚಲಿಸುತ್ತಾ, ರಸ್ತೆಯ ಮಧ್ಯಭಾಗವನ್ನು ವೇಗದ ಓಟಗಾರರಿಗೆ ಬಿಟ್ಟುಕೊಡಲು ಉತ್ತೇಜಿಸಲಾಗಿದೆ.
ಸಮೂಹದಲ್ಲಿನ ಓಟಗಾರರು ಇತರ ಓಟಗಾರರು ಸಾಗಲು ತಡೆಯಾಗದಂತೆ ರಸ್ತೆಯನ್ನು ನಿರ್ಬಂಧಿಸದಿರಲು ಉತ್ತೇಜಿಸಲಾಗಿದೆ. ಎರಡು ಅಥವಾ ಮೂರು ಓಟಗಾರರು ಜೊತೆಜೊತೆಯಲ್ಲಿ ಸಾಗಲು ಶಿಫಾರಸು ಮಾಡಲಾಗಿದೆ. ದೊಡ್ಡ ಸಮೂಹದವರು ಏಕೈಕ ಅಥವಾ ಎರಡು ಪಂಕ್ತಿಗಳಲ್ಲಿ ಸಾಗಲು ಪರಿಗಣಿಸಬಹುದು.
ವಿಶ್ವದಾದ್ಯಂತ ಹಲವು ಮ್ಯಾರಥಾನ್‌ಗಳು ಸಮಯ ಮಿತಿಯನ್ನು ಹೊಂದಿದ್ದು, ಅಷ್ಟರೊಳಗೆ ಎಲ್ಲಾ ಓಟಗಾರರು ಅಂತಿಮ ಗೆರೆಯನ್ನು ದಾಟಿರಬೇಕು. ಅದಕ್ಕಿಂತ ನಿಧಾನವಾಗಿ ಬರುವವರನ್ನು ಸ್ವೀಪರ್ ಬಸ್ ಕರೆದುಕೊಂಡು ಬರುತ್ತದೆ. ಹಲವು ಸಂದರ್ಭಗಳಲ್ಲಿ, ಮ್ಯಾರಥಾನ್ ಆಯೋಜಕರು ಸಂಚಾರ ವ್ಯವಸ್ಥೆಯು ಸಾಮಾನ್ಯ ಸ್ಥಿತಿಗೆ ಮರಳುವಂತೆ ರಸ್ತೆಗಳು ಮರು-ತೆರೆಯಬೇಕಾಗಬಹುದು. ಬಸ್‌ನಲ್ಲಿ ಬರಲು ನಿರಾಕರಿಸುವುದು ಸಂಚಾರಕ್ಕೆ ಅಡಚಣೆ ಉಂಟುಮಾಡಬಹುದು ಮತ್ತು ಆಯೋಜಕರಿಗೆ ಮುಜುಗರವನ್ನುಂಟುಮಾಡಬಹುದು.
ನೀರು ಸೇವಿಸುವಿಕೆಯ ಅಪಾಯಗಳು
thumb|left|ಮ್ಯಾರಥಾನ್ ನೀರು ನಿಲ್ಲುತ್ತಿದ್ದಂತೆ ಸ್ವಯಂಸೇವಕರೊಬ್ಬರು ನೀರಿನೊಂದಿಗೆ ಕೈ ಚಾಚಿದ್ದಾರೆ ಎಲ್ಲಾ ಓಟಗಾರರಿಗೆ ಓಟದ ಸಂದರ್ಭದಲ್ಲಿ ದ್ರವ ಪದಾರ್ಥಗಳನ್ನು ಸೇವಿಸುವುದು ಪ್ರಮುಖವಾಗಿದೆ, ಆದರೆ ಕೆಲವು ಸಂದರ್ಭಗಳಲ್ಲಿ ಅತೀ ಹೆಚ್ಚು ದ್ರವ ಪದಾರ್ಥದ ಸೇವನೆಯು ಹಾನಿಕರವೂ ಆಗಿರುತ್ತದೆ. ಒಂದಕ್ಕಿಂತ ಹೆಚ್ಚು ಬಾರಿ ಕುಡಿಯುವುದು ಓಟದ ಸಂದರ್ಭದಲ್ಲಿ ನಷ್ಟವಾಗುತ್ತದೆ ಮತ್ತು ರಕ್ತದಲ್ಲಿ ಸೋಡಿಯಂನ ಪ್ರಮಾಣವನ್ನು ಕಡಿಮೆಗೊಳಿಸುತ್ತದೆ (ಸ್ಥಿತಿಯನ್ನು ಹೈಪೋನಾಟ್ರೇಮಿಯಾ ಎಂದು ಕರೆಯಲಾಗುತ್ತದೆ), ಅದು ವಾಂತಿ ಮಾಡುವಿಕೆ, ಬಿಗಿಯಾದ ಹಿಡಿತಗಳು, ಕೋಮಾ ಮತ್ತು ಸಾವಿಗೂ ಕಾರಣವಾಗಬಹುದು. ಓಟದ ಸಂದರ್ಭದಲ್ಲಿ ಉಪ್ಪಿನ ಪ್ಯಾಕೇಟುಗಳ ಸೇವನೆಯು ತೊಂದರೆಯನ್ನು ಉಪಶಮನಗೊಳಿಸುತ್ತದೆ. "ಬಾಯಾರಿಕೆಗಿಂತ ಮೊದಲು ಕುಡಿಯುವ" ಬದಲು ಓಟಗಾರರು ಬಾಯಾರಿಕೆಯಾದಾಗ ಮಾತ್ರ ಕುಡಿಯುವಂತೆ 2001 ರಲ್ಲಿ ಅಂತರಾಷ್ಟ್ರೀಯ ಮ್ಯಾರಥಾನ್ ವೈದ್ಯಕೀಯ ನಿರ್ದೇಶಕರುಗಳ ಸಂಸ್ಥೆಯು ಎಚ್ಚರಿಕೆಯೊಂದನ್ನು ನೀಡಿದೆ
ಪುರುಷರಿಗಿಂತ ಮಹಿಳೆಯರು ಹೈಪೋನೇಟ್ರೇಮಿಯಾಗೆ ಹೆಚ್ಚು ತುತ್ತಾಗುತ್ತಾರೆ. ನ್ಯೂ ಇಂಗ್ಲೆಂಡ್ ಜರ್ನಲ್ ಆಫ್ ಮೆಡಿಸಿನ್ ನಲ್ಲಿನ ಅಧ್ಯಯನವು 2002 ರ ಬೋಸ್ಟನ್ ಮ್ಯಾರಥಾನ್ಅನ್ನು ಪೂರ್ಣಗೊಳಿಸಿದ 13% ಓಟಗಾರರು ಹೈಪೋನೆಟ್ರೇಮಿಯಾವನ್ನು ಹೊಂದಿದ್ದರು ಎಂಬುದನ್ನು ಕಂಡುಕೊಂಡಿದೆ.
4+ ಗಂಟೆಗಳ ಓಟಗಾರನು ಹೈಪೋನೇಟ್ರೇಮಿಯಾದ ಭಯವಿಲ್ಲದೇ ಪ್ರತಿ 20-30 ನಿಮಿಷಗಳಿಗೊಮ್ಮೆ 4-೬ ದ್ರಾವಣ ಔನ್ಸ್‌ಗಳಷ್ಟು (120-170 ಮಿಲೀ) ಕುಡಿಯಬಹುದು. ಕ್ರೀಡಾ ಪಾನೀಯಗಳು ಅಥವಾ ಉಪ್ಪುಸಹಿತ ಲಘು ಉಪಹಾರಗಳೂ ಸಹ ಅಪಾಯವನ್ನು ಕಡಿಮೆಗೊಳಿಸುತ್ತದೆ. ಹೈಪೋನೇಟ್ರೇಮಿಯಾದಿಂದ ಬಳಲುತ್ತಿರುವ ರೋಗಿಗಳಿಗೆ ರಕ್ತದಲ್ಲಿ ಸೋಡಿಯಂ ಪ್ರಮಾಣವನ್ನು ಹೆಚ್ಚಿಸಲು ಸ್ವಲ್ಪ ಪ್ರಮಾಣದ ಸಾರೀಕೃತ ಉಪ್ಪು ದ್ರಾವಣವನ್ನು ಅಭಿದಮನಿಯೊಳಗೆ ನೀಡಬಹುದು. ಕೆಲವು ಓಟಗಾರರು ಓಟದ ಮೊದಲು ತಮ್ಮ ತೂಕವನ್ನು ಪರಿಶೀಲಿಸಿಕೊಂಡು ಫಲಿತಾಂಶಗಳನ್ನು ಅವರ ಎದೆಯ ಮೇಲ್ಭಾಗದಲ್ಲಿ ಬರೆದುಕೊಳ್ಳುತ್ತಾರೆ. ಯಾವುದೇ ಅನಾಹುತ ಸಂಭವಿಸಿದರೆ, ರೋಗಿಯು ಅತೀ ಹೆಚ್ಚಿನ ನೀರನ್ನು ಸೇವಿಸಿದ್ದಾರೆಯೇ ಎಂಬುದನ್ನು ತಿಳಿಸಲು ಪ್ರಥಮ ಚಿಕಿತ್ಸೆಯ ಕಾರ್ಯಕರ್ತರು ತೂಕದ ಮಾಹಿತಿಯನ್ನು ಬಳಸಿಕೊಳ್ಳಬಹುದು.
ಗ್ಲೈಕೋಜೆನ್ ಮತ್ತು "ಗೋಡೆ"
left|thumb|2006ರ ಮೆಲ್ಬೋರ್ನ್ ಮ್ಯಾರಥಾನ್‌ನ ಅಂತಿಮ ಗೆರೆಯ ಸ್ವಲ್ಪವೇ ಮೊದಲಿಗೆ ಸ್ಪರ್ಧಾಳುವೊಬ್ಬರು ಕುಸಿದು ಬಿದ್ದಿದ್ದಾರೆ ವ್ಯಕ್ತಿಯು ಸೇವಿಸುವ ಕಾರ್ಬೇಹೈಡ್ರೇಟುಗಳನ್ನು ಕರುಳು ಮತ್ತು ಸ್ನಾಯುಗಳು ಸಂಗ್ರಹಕ್ಕಾಗಿ ಗ್ಲೈಕೋಜೆನ್ ಆಗಿ ಮಾರ್ಪಡಿಸುತ್ತವೆ. ತ್ವರಿತ ಶಕ್ತಿಯನ್ನು ನೀಡಲು ವೇಗವಾಗಿ ಗ್ಲೈಕೋಜೆನ್ ದಹಿಸುತ್ತದೆ. ಓಟಗಾರರು ತಮ್ಮ ದೇಹದಲ್ಲಿ ಸುಮಾರು 8 ಎಂಜೆ ಅಥವಾ 2,000 ಕಿಕ್ಯಾಲೋರಿ ಗಳಷ್ಟು ಪ್ರಮಾಣದ ಗ್ಲೈಕೋಜೆನ್ ಅನ್ನು ಸಂಗ್ರಹಿಸಬಹುದು, ಇದು ಸುಮಾರು 30 ಕಿಮೀ/18-20 ಮೈಲುಗಳ ಓಟಕ್ಕೆ ಸಾಕಾಗುತ್ತದೆ. ಆ ಸಮಯದಲ್ಲಿ ಓಡುವುದು ವಿಪರೀತವಾಗಿ ಕಠಿಣವಾಗುತ್ತದೆ ಎಂದು ಹಲವು ಓಟಗಾರರು ಹೇಳುತ್ತಾರೆ. ಗ್ಲೈಕೋಜೆನ್ ಪ್ರಮಾಣ ಕಡಿಮೆಯಾದಾಗ, ಸಂಗ್ರಹಿತವಾದ ಕೊಬ್ಬನ್ನು ದೇಹವು ದಹಿಸಬೇಕಾಗುತ್ತದೆ, ಆದರೆ ಇದು ತಕ್ಷಣ ದಹಿಸುವುದಿಲ್ಲ. ಇದು ಸಂಭವಿಸಿದಾಗ, ಓಟಗಾರನು ಹಠಾತ್ ಆಗಿ ಆಯಾಸವನ್ನು ಅನುಭವಿಸುತ್ತಾನೆ ಮತ್ತು "ಗೋಡೆಗೆ ಅಪ್ಪಳಿಸುತ್ತಾನೆ" ಎಂದು ಹೇಳಲಾಗುತ್ತದೆ. ಹಲವು ತರಬೇತುದಾರರ ಅನುಸಾರ, ಮ್ಯಾರಥಾನ್‌ಗೆ ತರಬೇತಿಯನ್ನು ನೀಡುವ ಉದ್ದೇಶವು "ಗೋಡೆಯ" ಆಯಾಸವು ಹೆಚ್ಚು ಹಠಾತ್ ಆಗದಂತೆ ಲಭ್ಯವಿರುವ ಸೀಮಿತ ಗ್ಲೈಕೋಜೆನ್ ಅನ್ನು ಹೆಚ್ಚಿಸುವುದಾಗಿದೆ. ಈ ಭಾಗವನ್ನು ಓಟದ ಮೊದಲಿನ ಭಾಗದಲ್ಲಿಯೂ ಸಹ ದಹಿಸಿದ ಕೊಬ್ಬಿನಿಂದ ಹೆಚ್ಚು ಪ್ರಮಾಣದ ಶಕ್ತಿಯನ್ನು ಬಳಸುವ ಮೂಲಕ ಹಾಗೂ ಈ ಮೂಲಕ ಗ್ಲೈಕೋಜೆನ್ ಅನ್ನು ಸಂರಕ್ಷಿಸುವ ಮೂಲಕ ಸಾಧಿಸಲಾಗುತ್ತದೆ.
ಕಾರ್ಬೋಹೈಡ್ರೇಟ್ ಆಧಾರಿತ "ಶಕ್ತಿಯ" ಜೆಲ್‌ಗಳು ಓಟದ ಸಮಯದಲ್ಲಿ ಶಕ್ತಿಯನ್ನು ಅರಗಿಸಿಕೊಳ್ಳಲು ಸುಲಭಗೊಳಿಸುವುದರಿಂದ ಓಟಗಾರರು ಇದನ್ನು "ಗೋಡೆಯ ಬಡಿತ" ದ ಪರಿಣಾಮವನ್ನು ತಪ್ಪಿಸಲು ಅಥವಾ ಕಡಿಮೆಗೊಳಿಸಲು ಬಳಸುತ್ತಾರೆ. ಶಕ್ತಿಯ ಜೆಲ್‌ಗಳು ಸಾಮಾನ್ಯವಾಗಿ ಸೋಡಿಯಂ ಮತ್ತು ಪೊಟ್ಯಾಸಿಯಂನ ಭಿನ್ನ ಪ್ರಮಾಣಗಳನ್ನು ಮತ್ತು ಕೆಲವೊಂದು ಕೆಫೀನ್ ಅನ್ನೂ ಸಹ ಒಳಗೊಂಡಿರುತ್ತದೆ. ಅವುಗಳನ್ನು ನಿರ್ದಿಷ್ಟ ಪ್ರಮಾಣದ ನೀರಿನೊಂದಿಗೆ ಸೇವಿಸಬೇಕಾಗುತ್ತದೆ. ಶಕ್ತಿಯ ಜೆಲ್‌ಗಳನ್ನು ಓಟದ ಸಮಯದಲ್ಲಿ ಎಷ್ಟು ಆಗಾಗ್ಗೆ ಸೇವಿಸಬೇಕು ಎಂಬ ಬಗೆಗಿನ ಶಿಫಾರಸುಗಳು ವ್ಯಾಪಕವಾಗಿ ವ್ಯತ್ಯಾಸವಾಗಿದೆ.
thumb|ಬೋಸ್ಟನ್ ಮ್ಯಾರಥಾನ್‌ನ ೨೫ ನೇ ಮೈಲಿಯಲ್ಲಿ ಓಟಗಾರರೊಬ್ಬರು ಪ್ರೋತ್ಸಾಹ ಪಡೆಯುತ್ತಿದ್ದಾರೆ ಜೆಲ್‌ಗಳಿಗೆ ಪರ್ಯಾಯಗಳೆಂದರೆ ಘನ ಕ್ಯಾಂಡಿ, ಕುಕೀಗಳು, ಸಾರೀಕರಿಸಿದ ಸಕ್ಕರೆ ಅಥವಾ ವೈಯಕ್ತಿಕ ಓಟಗಾರನು ಸುಲಭವಾಗಿ ಜೀರ್ಣಿಸಿಕೊಳ್ಳಬಲ್ಲ ಸರಳ ಕಾರ್ಬೋಹೈಡ್ರೇಟುಗಳು ಹೆಚ್ಚಿಗೆ ಪ್ರಮಾಣದಲ್ಲಿರುವ ಯಾವುದೇ ಆಹಾರವಾಗಿದೆ. ತರಬೇತಿಯ ಸಮಯದಲ್ಲಿ ಶಕ್ತಿಯ ಪೂರಕಗಳನ್ನು ಸೇವಿಸುವುದನ್ನು ಪ್ರಯತ್ನಿಸುವ ಹಲವು ಓಟಗಾರರು ಯಾವುದು ಹೆಚ್ಚು ಅತ್ಯುತ್ತಮವಾಗಿ ಅವರಲ್ಲಿ ಕಾರ್ಯನಿರ್ವಹಿಸುತ್ತದೆ ಎಂದು ನಿರ್ಧರಿಸಲು ಓಡುತ್ತಾರೆ. ಓಡುವಾಗ ಆಹಾರವನ್ನು ಸೇವಿಸುವುದು ಓಟಗಾರನಿಗೆ ಕೆಲವೊಮ್ಮೆ ಅನಾರೋಗ್ಯವನ್ನು ಉಂಟುಮಾಡುತ್ತದೆ. ಓಟದ ಸಮಯದಲ್ಲಿ ಅಥವಾ ಓಟದ ಮೊದಲು ಯಾವುದೇ ಹೊಸ ಆಹಾರ ಅಥವಾ ಔಷಧಿಯನ್ನು ಸೇವಿಸದಂತೆ ಓಟಗಾರರಿಗೆ ಸಲಹೆ ನೀಡಲಾಗಿದೆ. ಯಾವುದೇ ಪ್ರಕಾರದ ಉದ್ದೀಪನವಲ್ಲದ, ಪ್ರಚೋದಕ-ರಹಿತ ಪ್ರಕಾರದ ನೋವು ಪರಿಹಾರಕಗಳನ್ನು ತೆಗೆದುಕೊಳ್ಳದಂತೆ ದೂರವುಳಿಯುವುದು ಕೂಡ ಪ್ರಮುಖವಾಗಿದೆ NSAIDS, ಉದಾ., ಆಸ್ಪಿರಿನ್, ಇಬುಪ್ರೋಫಿನ್, ನಾಪ್ರೋಕ್ಸೆನ್), ಏಕೆಂದರೆ ಈ ಔಷಧಗಳು ಮೂತ್ರಪಿಂಡಗಳು ರಕ್ತದ ಚಲನೆಯನ್ನು ನಿಯಂತ್ರಿಸುವ ವಿಧಾನವನ್ನು ಬದಲಾಯಿಸುತ್ತದೆ ಮತ್ತು ಪ್ರಮುಖವಾಗಿ ಮಧ್ಯಮ ಮತ್ತು ಗಂಭೀರ ನಿರ್ಜಲೀಕರಣದ ಸಂದರ್ಭಗಳಲ್ಲಿ ಗಂಭೀರ ಮೂತ್ರಪಿಂಡದ ತೊಂದರೆಗಳಿಗೆ ಕಾರಣವಾಗಬಹುದು.
ಮ್ಯಾರಥಾನ್ ನಂತರ
ಮ್ಯಾರಥಾನ್‌ ಭಾಗವಹಿಸುವಿಕೆಯು ವಿವಿಧ ವೈದ್ಯಕೀಯ, ಸ್ನಾಯುಎಲುಬುಗೂಡಿನ, ಮತ್ತು ಚರ್ಮರೋಗದ ದೂರುಗಳಿಗೆ ಕಾರಣವಾಗಬಹುದು. ಮ್ಯಾರಥಾನ್ ಮುಗಿದ ನಂತರದ ಮೊದಲ ವಾರದ ಸಮಯದಲ್ಲಿ ಸ್ನಾಯುವಿನ ವಿಳಂಬಿತ ಬಿರುಸಾದ ನೋವು ಓಟಗಾರರನ್ನು ಬಾಧಿಸುವ ಸಾಮಾನ್ಯವಾದ ಸ್ಥಿತಿಯಾಗಿದೆ. ಡಿಓಎಮ್ಎಸ್ ಗೆ ಪೂರಕವಾಗಿ ನೋವನ್ನು ಉಪಶಮನಗೊಳಿಸಲು ವಿವಿಧ ಪ್ರಕಾರದ ಕಠಿಣವಲ್ಲದ ವ್ಯಾಯಾಮ ಅಥವಾ ಮಸಾಜ್ ಅನ್ನು ಶಿಫಾರಸು ಮಾಡಲಾಗಿದೆ. ಆಗಾಗ್ಗೆ ಬಾಧಿಸುವ ಚರ್ಮ ಸಂಬಂಧಿತ ಸಮಸ್ಯೆಗಳಲ್ಲಿ "ಜಾಗರ್ಸ್ ನಿಪ್ಪಲ್","ಜಾಗರ್ಸ್ ಟೋಯ್", ಮತ್ತು ಬೊಕ್ಕೆಗಳು ಒಳಗೊಂಡಿದೆ.
ಅಲ್ಪಾವಧಿಗೆ ರೋಗನಿರೋಧಕ ವ್ಯವಸ್ಥೆಯು ನಿಗ್ರಹವಾಗುತ್ತದೆ ಎಂದು ಕಂಡುಬಂದಿದೆ. ರಕ್ತದ ರಾಸಾಯನಿಕ ಬದಲಾವಣೆಗಳನ್ನು ವೈದ್ಯರು ಹೃದಯದ ಅಸಮರ್ಪಕತೆ ಎಂದು ತಪ್ಪಾಗಿ ಪತ್ತೆಹಚ್ಚುವುದಕ್ಕೆ ಕಾರಣವಾಗಬಹುದು.
ದೀರ್ಘಾವಧಿಯ ತರಬೇತು ಓಟ ಮತ್ತು ಮ್ಯಾರಥಾನ್ ನಂತರ, ಗ್ಲೈಕೋಜನ್ ಸಂಗ್ರಹವನ್ನು ಬದಲಾಯಿಸಲು ಮತ್ತು ಸ್ನಾಯುಗಳ ಚೇತರಿಕೆಗೆ ಸಹಕರಿಸಲು ಪ್ರೋಟೀನ್ ಗಾಗಿ ಕಾರ್ಬೋಹೈಡ್ರೇಟುಗಳನ್ನು ಸೇವಿಸುವುದನ್ನು ಸಾಮಾನ್ಯವಾಗಿ ಶಿಫಾರಸು ಮಾಡಲಾಗುತ್ತದೆ. ಹೆಚ್ಚಿನದಾಗಿ, ದೇಹದ ಕೆಳಭಾಗವನ್ನು 20 ನಿಮಿಷದವರೆಗೆ ತಣ್ಣನೆಯ ಅಥವಾ ಮಂಜುಗಡ್ಡೆಯ ನೀರಿನಲ್ಲಿ ಮುಳುಗಿಸಿಡುವುದರಿಂದ ರಕ್ತವು ಕಾಲಿನ ಸ್ನಾಯುಗಳತ್ತ ಚಲಿಸಿ ಅದು ಬೇಗನೆ ಚೇತರಿಸಿಕೊಳ್ಳಲು ಸಹಾಯಕವಾಗುತ್ತದೆ.
ಹೃದಯದ ಅಪಾಯಗಳು
thumb|left|೨೦೦೯ ಬೋಸ್ಟನ್ ಮ್ಯಾರಥಾನ್‌ನಲ್ಲಿ ಗಾಲಿಕುರ್ಚಿ ವಿಭಾಗದ ಸ್ಪರ್ಧಾಳುಗಳು 1996 ರಲ್ಲಿ ಪ್ರಕಟಗೊಂಡ ಅಧ್ಯಯನದ ಪ್ರಕಾರ, ಮ್ಯಾರಥಾನ್ ಸಂದರ್ಭದಲ್ಲಿ ಅಥವಾ ನಂತರದ 24 ಗಂಟೆಗಳ ಅವಧಿಯಲ್ಲಿ ಮಾರಣಾಂತಿಕ ಹೃದಯಾಘಾತವನ್ನು ಹೊಂದುವ ಅಪಾಯದ ಸಾಧ್ಯತೆಯು ಕ್ರೀಡಾಪಟುವಿನ ಓಟದ ಜೀವನದಲ್ಲಿ ಸುಮಾರು 50,000 ದಲ್ಲಿ 1 ಪ್ರಮಾಣದಷ್ಟು - ಇದನ್ನು ಲೇಖಕರು "ಅತ್ಯಂತ ಸ್ವಲ್ಪ" ಅಪಾಯವೆಂದು ಚಿತ್ರಿಸಿದ್ದಾರೆ. ಲೇಖನದಲ್ಲಿ ಮುಂದುವರಿದು, ಅಪಾಯವು ತೀರಾ ಚಿಕ್ಕದಾಗಿರುವುದರಿಂದ, ಮ್ಯಾರಥಾನ್ ಪಟುಗಳಿಗೆ ಹೃದಯದ ಪರಿಶೀಲನೆಯ ಯೋಜನೆಯು ಸಮರ್ಥನೀಯವಾದುದಲ್ಲ ಎಂಬುದಾಗಿ ಹೇಳಲಾಗಿದೆ. ಆದರೆ, ಈ ಅಧ್ಯಯನವು ಮ್ಯಾರಥಾನ್ ಓಟದ ಒಟ್ಟಾರೆ ಲಾಭ ಅಥವಾ ಓಟದ ಹೃದಯದ ಆರೋಗ್ಯದ ಅಪಾಯವನ್ನು ನಿರ್ಣಯಿಸುವ ಪ್ರಯತ್ನವಲ್ಲ.
2006 ರಲ್ಲಿ, ಕೆಲವು ಪ್ರೋಟೀನ್‌ಗಳಿಗೆ (ನೋಡಿ ಟ್ರೋಪೋನಿನ್) ಗಣ್ಯರಲ್ಲದ 60 ಮ್ಯಾರಥಾನ್ ಪಟುಗಳ ಓಟವನ್ನು ಪರೀಕ್ಷಿಸಲಾಯಿತು, ಮತ್ತು ಅವರು ಮ್ಯಾರಥಾನ್ ಅನ್ನು ಪೂರ್ಣಗೊಳಿಸಿದ ನಂತರ ಹೃದಯದ ಹಾನಿ ಅಥವಾ ಅಪಸಾಮಾನ್ಯತೆಯನ್ನು ಸೂಚಿಸಿತು ಮತ್ತು ಅವರಿಗೆ ಓಟದ ನಂತರ ಮತ್ತು ಮೊದಲು ಅಲ್ಟ್ರಾ‌ಸೌಂಡ್ ಸ್ಕ್ಯಾನ್ ಅನ್ನು ಮಾಡಲಾಯಿತು. ಅಧ್ಯಯನದ ಪ್ರಕಾರ, ಆ 60 ನಮೂನೆಗಳಲ್ಲಿ, ಓಟದ ಮೊದಲು ವಾರಕ್ಕೆ 35 ಮೈಲುಗಳಿಗಿಂತ ಕಡಿಮೆ ಓಡಿದ ಓಟಗಾರರು ಹೆಚ್ಚು ಸಂಭಾವ್ಯವಾಗಿ ಸ್ವಲ್ಪ ಪ್ರಮಾಣದ ಹೃದಯದ ಹಾನಿ ಅಥವಾ ಅಪಸಾಮಾನ್ಯತೆಯನ್ನು ತೋರಿಸುವ ಸಾಧ್ಯತೆ ಇತ್ತು, ಆದರೆ ವಾರದಲ್ಲಿ 45 ಮೈಲುಗಳಿಗಿಂತ ಹೆಚ್ಚು ಓಡಿದ್ದ ಓಟಗಾರರು ಕೆಲವೇ ಅಥವಾ ಯಾವುದೇ ಹೃದಯದ ತೊಂದರೆಗಳನ್ನು ತೋರಿಸಲಿಲ್ಲ.
2007 ರಲ್ಲಿ, 28 ವರ್ಷದ ಪ್ರಮುಖ ದೂರದ ಓಟಗಾರನಾದ ರಯಾನ್ ಶೇ ಅವರು ಯುಎಸ್ ಒಲಂಪಿಕ್ ಮ್ಯಾರಥಾನ್ ಪರೀಕ್ಷಾ ಪ್ರದರ್ಶನಗಳಲ್ಲಿ ಕುಸಿದು ಮೃತಪಟ್ಟರು. ಅವರ ಸಾವನ್ನು ಪೂರ್ವ ಅಸ್ತಿತ್ವದಲ್ಲಿದ್ದ ಹೃದಯದ ವೈಪರೀತ್ಯದ ಕಾರಣದಿಂದ ಎಂದು ವರದಿ ಮಾಡಲಾಯಿತು.
ಬಹು ಮ್ಯಾರಥಾನ್‌ಗಳು
thumb|left|ಮಹಿಳೆಯರ ಮ್ಯಾರಥಾನ್‌ನಲ್ಲಿ ಕ್ಯಾಥೆರಿನ್ ಡೆರೆಬಾ ಅವರು ಎರಡನೆಯ ಅತೀ ವೇಗದ ಸಮಯದ ದಾಖಲೆಯನ್ನು ಹೊಂದಿದ್ದಾರೆ ಮ್ಯಾರಥಾನ್ ಓಟಗಳು ಹೆಚ್ಚು ಜನಪ್ರಿಯವಾದಂತೆ, ಕೆಲವು ಮ್ಯಾರಥಾನ್‌ಗಳ ಸರಣಿಗಳಲ್ಲಿ ಭಾಗವಹಿಸುವುದನ್ನು ಒಳಗೊಂಡು ಗುರಿಗಳನ್ನು ಕೆಲವು ಕ್ರೀಡಾಪಟುಗಳು ಕೈಗೊಂಡರು.
ಅಮೇರಿಕದಲ್ಲಿ, ಪ್ರತಿಯೊಂದು ರಾಜ್ಯದಲ್ಲಿ (ಒಟ್ಟಾರೆ 50) ಜೊತೆಗೆ ವಾಷಿಂಗ್ಟನ್ ಡಿ.ಸಿ.ಯಲ್ಲಿ ಮ್ಯಾರಥಾನ್‌ನಲ್ಲಿ ಓಡುವುದು ಜನಪ್ರಿಯ ಗುರಿಯಾಗಿದೆ.. ಸುಮಾರು 350 ಕ್ಕೂ ಹೆಚ್ಚು ಜನರು ಈ ಮಾರ್ಗವನ್ನು ಪೂರ್ಣಗೊಳಿಸಿದ್ದಾರೆ ಮತ್ತು ಕೆಲವರು ಇದನ್ನು ಎಂಟು ಬಾರಿ ಪೂರ್ಣಗೊಳಿಸಿದ್ದಾರೆ. 2004 ರಲ್ಲಿ, ಮಂಡಿಯ ಕೆಳಗಿನ ಬಲಗಾಲನ್ನು ಕಳೆದುಕೊಂಡ ಮಿಯಾಮಿಯ ಚಕ್ ಬ್ರಯಾಂಟ್ ಅವರು ಈ ಮಾರ್ಗವನ್ನು ಪೂರ್ಣಗೊಳಿಸಿದ ಮೊದಲ ಅಂಗವಿಚ್ಛೇದಿತರಾಗಿದ್ದಾರೆ. ಬ್ರಯಾಂಟ್ ಅವರು ತಮ್ಮ ಕೃತಕ ಅಂಗದಲ್ಲಿ ಒಟ್ಟು 59 ಮ್ಯಾರಥಾನ್‌ಗಳನ್ನು ಪೂರ್ಣಗೊಳಿಸಿದ್ದಾರೆ. ಪ್ರತಿ ಏಳು ಖಂಡಗಳಲ್ಲಿ ಇಪ್ಪತ್ತೇಳು ಜನರು ಮ್ಯಾರಥಾನ್ ಓಡಿದ್ದಾರೆ, ಮತ್ತು 31 ಜನರು ಪ್ರತಿ ಕೆನಡಿಯನ್ ಪ್ರಾಂತ್ಯದಲ್ಲಿ ಮ್ಯಾರಥಾನ್ ಕ್ರಮಿಸಿದ್ದಾರೆ. 1980 ರಲ್ಲಿ, ಆತ್ಮವಿಶ್ವಾಸದ ಮ್ಯಾರಥಾನ್ ಎಂದೇ ಕರೆಯಲಾಗುವಲ್ಲಿ, ಕ್ಯಾನ್ಸರ್‌ನಲ್ಲಿ ತಮ್ಮ ಕಾಲನ್ನು ಕಳೆದುಕೊಂಡ ಟೆರ್ರಿ ಫಾಕ್ಸ್ ಅವರು ಒಂದು ಕೃತಕ ಕಾಲಿನಲ್ಲಿ ಓಡಿ, ತಮ್ಮ ಉದ್ದೇಶಿತ ಕ್ರಾಸ್-ಕೆನಡಾ ಕ್ಯಾನ್ಸರ್ ಧನ ಸಂಗ್ರಹಣೆ ಓಟದಲ್ಲಿ 5373 km ಅನ್ನು ಗಳಿಸಿದರು, ಈ ಮೂಲಕ ಪ್ರತಿ 143 ಕ್ರಮಾನುಸರಾ ದಿನಗಳಿಗೆ ಯೋಜಿತ ಮ್ಯಾರಥಾನ್ ದೂರಕ್ಕೆ ನಿಕಟವಾದ ಸರಾಸರಿ 37 km ಕ್ಕೂ ಹೆಚ್ಚನ್ನು ಉಳಿಸಿಕೊಂಡರು. 2009 ರ ಫೆಬ್ರವರಿ 8 ರಂದು, ಜಾನ್ ವಾಲ್ಲೇಸ್ ಅವರು 100 ವಿವಿಧ ದೇಶಗಳಲ್ಲಿ ಮ್ಯಾರಥಾನ್‌ಗಳನ್ನು ಓಡಿದ ಮೊದಲ ವ್ಯಕ್ತಿಯಾದರು. ಆದರೆ, ಅವರ ಕೆಲವು ಓಟಗಳು ಅಧಿಕೃತ ಓಟಗಳಾಗಿರದೇ ಮ್ಯಾರಥಾನ್ ದೂರದಲ್ಲಿ ವೈಯಕ್ತಿಕ ಓಟಗಳಾಗಿದ್ದವು (ಉದಾ. ಕಾಂಬೋಡಿಯಾ); ಹೆಚ್ಚಿನದಾಗಿ ಅವರ ಕೆಲವು 'ರಾಷ್ಟ್ರಗಳು' ಸ್ವತಂತ್ರ್ಯವಾಗಿರಲಿಲ್ಲ (ಉದಾ ಫ್ರೆಂಚ್ ಪೋಲಿನೇಶಿಯಾ). ಈ ಹಿಂದೆ, ವ್ಯಾಲಿ ಹರ್ಮ್ಯಾನ್ ಅವರು 99 ವಿವಿಧ ರಾಷ್ಟ್ರಗಳಲ್ಲಿ ಮ್ಯಾರಥಾನ್ ಓಟವನ್ನು ಕೈಗೊಂಡಿದ್ದರು.
2003 ರಲ್ಲಿ ಬ್ರಿಟಿಷ್ ಸಾಹಸಿಗರಾದ ಸರ್ ರಾನುಲ್ಫ್ ಫೀನ್ನೆಸ್ ಅವರು ಏಳು ದಿನಗಳಲ್ಲಿ ಏಳು ಖಂಡಗಳಲ್ಲಿ ಏರು ಮ್ಯಾರಥಾನ್‌ಗಳನ್ನು ಪೂರ್ಣಗೊಳಿಸಿದ್ದರು. ಅವರು ಈ ಸಾಧನೆಯನ್ನು ಹೃದಯಾಘಾತದಿಂದ ಬಳಲುತ್ತಿದ್ದರೂ ಮತ್ತು ನಾಲ್ಕು ತಿಂಗಳ ಹಿಂದೆ ಅವಳಿ ಹೃದಯ ಬೈಪಾಸ್ ಶಸ್ತ್ರಚಿಕಿತ್ಸೆಯನ್ನು ಮಾಡಿಸಿಕೊಂಡ ಬಳಿಕವೂ ಪೂರೈಸಿದ್ದರು.
2008 ರ ಡಿಸೆಂಬರ್ 14 ರಂದು, 64 ವರ್ಷದ ಲಾರಿ ಮ್ಯಾಕೋನ್ ಅವರು ಒಂದು ಕ್ಯಾಲೆಂಡರ್ ವರ್ಷದಲ್ಲಿ 105 ಮ್ಯಾರಥಾನ್‌ಗಳನ್ನು ಓಡುವ ಮೂಲಕ ದಾಖಲೆಯನ್ನು ಸ್ಥಾಪಿಸಿದರು.
2009 ರ ಸೆಪ್ಟೆಂಬರ್ 15 ರಂದು, ಹಾಸ್ಯನಟನಾದ 47 ವರ್ಷದ ಎಡ್ಡೀ ಇಜಾರ್ಡ್ ಅವರು ಅವರ 43ನೇ ಮ್ಯಾರಥಾನ್ ಅನ್ನು 51 ದಿನಗಳಲ್ಲಿ ಪೂರ್ಣಗೊಳಿಸಿದರು ಮತ್ತು ಮ್ಯಾರಥಾನ್‌ನಲ್ಲಿ ಅವರು ಯುನೈಟೆಡ್ ಕಿಂಗ್‌ಡಮ್‌ನ ಸುತ್ತಲೂ ಕ್ರಮಿಸಿದ್ದರು. ಈ ಸಾಧನೆಯನ್ನು ಇಂಗ್ಲೆಂಡಿನ ಪೋಷಕ ಸಂಸ್ಥೆ ಸ್ಪೋರ್ಟ್ಸ್ ರಿಲೀಫ್ ಗಾಗಿ ದಾನವನ್ನು ಹೆಚ್ಚಿಸಲು ಪೂರ್ಣಗೊಳಿಸಲಾಗಿತ್ತು. ತಮ್ಮ ಓಟವನ್ನು ಪ್ರಾರಂಭಿಸುವ ಮುನ್ನ, ಎಡ್ಡೀ ಅವರು ಕೇವಲ ಏಳು ವಾರಗಳ ತರಬೇತಿಯನ್ನು ಪಡೆದಿದ್ದರು (ಐದನ್ನು ಒಲಂಪಿಕ್ ತಂತ್ರಜ್ಞರೊಡನೆ).
ಕ್ರಮಾನುಸಾರ ವಾರಾಂತ್ಯಗಳ ಸರಣಿಗಳಲ್ಲಿ ಮ್ಯಾರಥಾನ್‌ಗಳನ್ನು ಓಡಲು ಪ್ರಯತ್ನಿಸುವುದು (ರಿಚರ್ಡ್ ವರ್ಲಿ, 159 ವಾರಾಂತ್ಯಗಳಲ್ಲಿ), ಅಥವಾ ನಿರ್ದಿಷ್ಟ ವರ್ಷದಲ್ಲಿ ಅಥವಾ ಜೀವಿತಾವಧಿಯಲ್ಲಿ ಹೆಚ್ಚು ಮ್ಯಾರಥಾನ್‌ಗಳನ್ನು ಓಡುವುದು ಇತರ ಗುರಿಗಳಾಗಿದೆ. ಬಹು ಮ್ಯಾರಥಾನ್ ಓಡುವುದರಲ್ಲಿ ಅಗ್ರಗಣ್ಯರಾಗಿದ್ದವರೆಂದರೆ ಓಹಿಯೋ, ಟೊಲೆಡೋನ ಸೈ ಮಾಹ್, ಅವರು 1988 ರಲ್ಲಿ ನಿಧನರಾಗುವ ಮುನ್ನ 524 ಮ್ಯಾರಥಾನ್‌ಗಳನ್ನು ಓಡಿದ್ದರು. ಉಟಾಹ್ ಪ್ರದೇಶದಲ್ಲಿ ನೆಲಸಿರುವ ಜಾನ್ ಬೋಜುಂಗ್ ಎಂಬ ಓಟಗಾರನು ನವೆಂಬರ್ 2007 ರವರೆಗೆ 170 ಅನುಕ್ರಮ ವಾರಗಳಲ್ಲಿ 258 ಮ್ಯಾರಥಾನ್‌ಗಳನ್ನು ಓಡಿರುವ ಪ್ರಸ್ತುತ "ಅನಧಿಕೃತ" ದಾಖಲೆಯನ್ನು ಹೊಂದಿದ್ದಾರೆ. 2007 ರ ಜೂನ್ 30 ರ ವರೆಗೆ, ಜರ್ಮನಿಯ ಹೋರ್ಸ್ಟ್ ಪ್ರೈಸ್ಲರ್ ಅವರು ಮ್ಯಾರಥಾನ್ ಅಂತರ ಅಥವಾ ದೂರದಲ್ಲಿ 1214 ಮ್ಯಾರಥಾನ್‌ಗಳು ಜೊತೆಗೆ 347 ಅಲ್ಟ್ರಾ ಮ್ಯಾರಥಾನ್‌ಗಳನ್ನು ಒಳಗೊಂಡು ಒಟ್ಟಾರೆ 1561 ಸ್ಪರ್ಧೆಗಳನ್ನು ಯಶಸ್ವಿಯಾಗಿ ಪೂರ್ಣಗೊಳಿಸಿದ್ದಾರೆ. ಸಿಗ್ರಿಡ್ ಐಚ್ನರ್, ಕ್ರಿಸ್ಟಿಯನ್ ಹೊಟ್ಟಾಸ್ ಮತ್ತು ಹ್ಯಾನ್ಸ್-ಜೊವಾಚಿಮ್ ಮೆಯರ್ ಇವರು ಪ್ರತಿಯೊಬ್ಬರೂ ಸಹ 1000 ಕ್ಕೂ ಹೆಚ್ಚು ಮ್ಯಾರಥಾನ್‌ಗಳನ್ನು ಪೂರ್ಣಗೊಳಿಸಿದ್ದಾರೆ. ಅಮೇರಿಕದ ನಾರ್ಮ್ ಫ್ರಾಂಕ್ ಅವರು 945 ಮ್ಯಾರಥಾನ್‌ಗಳನ್ನು ಪೂರ್ಣಗೊಳಿಸಿದ ಖ್ಯಾತಿ ಪಡೆದಿದ್ದಾರೆ.
2010 ರಲ್ಲಿ ಬೆಲ್ಜಿಯಂನ ಸ್ಟೆಫಾನ್ ಎಂಗೆಲ್ಸ್ ಅವರು ವರ್ಷದ ಪ್ರತಿ ದಿನದಂದು ಮ್ಯಾರಥಾನ್ ಓಡುವ ಸಾಹಸಕ್ಕೆ ಕೈ ಹಾಕಿದ್ದರು. ಹ್ಯಾಂಡ್‌ಬೈಕ್ ಸಹಾಯದಿಂದ ಅವರು ಕೆಲವೊಂದನ್ನು ಪೂರ್ಣಗೊಳಿಸದರೂ, ಗಾಯದ ಕಾರಣದಿಂದ, ಜಪಾನಿನ ಅಕಿನೋರಿ ಕುಸುಡಾ ಅವರು 52 ದಿನದಲ್ಲಿ ಓಡಿದ 52 ಮ್ಯಾರಥಾನ್‌ನ ಪ್ರಸ್ತುತ ದಾಖಲೆಯನ್ನು ಮುರಿದರು. ಎಂಗ್ಲೆಸ್ ಅವರು ಮೊದಲ 233 ದಿನಗಳಳ್ಲಿ 233 ಮ್ಯಾರಥಾನ್‌ಗಳನ್ನು ಓಡಿದರು ಮತ್ತು ಸೈಕಲ್ ಮಾಡಿದರು.
ಬಾಹ್ಯ ಕೊಂಡಿಗಳು
ವರ್ಗ:ಅಥ್ಲೆಟಿಕ್ಸ್‌ನಲ್ಲಿ ಸ್ಪರ್ಧೆಗಳು (ಟ್ರಾಕ್ ಮತ್ತು ಫೀಲ್ಡ್) ವರ್ಗ:ಮ್ಯಾರಥಾನ್ ಮಾಡುವಿಕೆ ವರ್ಗ:ಗ್ರೀಕ್ ಪುರಾತನತ್ವವನ್ನು ಆಧರಿಸಿದ ಅಥ್ಲೆಟಿಕ್ ಸಂಪ್ರದಾಯ
ಕೊಳಲು
thumb|200px|right|ಎಂಟು ರಂಧ್ರವಿರುವ ಬಿದಿರಿನಿಂದ ಮಾಡಲ್ಪಟ್ಟ ಕೊಳಲು ಕೊಳಲುಪುರಾತನಕಾಲದಿಂದಲೂ ಪ್ರಸಿದ್ಧವಾಗಿರುವ ಮೂರು ವಾದ್ಯಗಳಲ್ಲಿ ಕೊಳಲು ಕೂಡಾ ಒಂದು.ವೀಣೆ ಹಾಗೂ ಮೃದಂಗ ಉಳಿದೆರಡು ವಾದ್ಯಗಳು.ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ಪದ್ಧತಿಯಲ್ಲಿ ಬಾನ್ಸುರಿ ಎಂಬ ಪ್ರಭೇದ ಬಳಕೆಯಲ್ಲಿದೆ.ಇದರ ಶ್ರುತಿ ಯು ಮನುಷ್ಯನ ಕಂಠದ ಶ್ರುತಿಗೆ ಸಮೀಪವಾಗಿದೆ.ಇದರಿಂದಾಗಿ ಗಮಕ ಮತ್ತು ಜಂಟಿಸ್ವರ ಗಳನ್ನು ನುಡಿಸಲು ಅನುಕೂಲವಾಗಿದೆ. ಇದರ ತಯಾರಿಕೆಯನ್ನು ಹಲವಾರು ವಸ್ತುಗಳಿಂದ ಮಾಡಿದರೂ ಬಿದಿರಿನಿಂದ ಮಾಡಿದ ವಾದ್ಯವು ಶ್ರೇಷ್ಟವಾದುದು. thumb|ಕೊಳಲು ವರ್ಗ:ಕರ್ನಾಟಕ ಸಂಗೀತ
ಮುದನಾಳ
ಮುದನಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಕರ್ನಾಟಕ
ವರ್ಗ:ಬಿಜಾಪುರ ಜಿಲ್ಲೆ
ವಿಕಿರಣ
ಭೌತವಿಜ್ಞಾನದಲ್ಲಿ ವಿಕಿರಣವು ಅಲೆಯ ರೂಪದಲ್ಲಿ ಅಥವಾ ಚಲಿಸುವ ಅಣುವಿನ ಕಣಗಳ ರೂಪದಲ್ಲಿ ಪ್ರಸಾರವಾಗುವ ಶಕ್ತಿ.ಇಂದಿನ ದಿನಗಳಲ್ಲಿ ಇದರ ಸದುಪಯೋಗ ವೈದ್ಯಕೀಯ ಕ್ಷೇತ್ರದಲ್ಲೂ ಶುರುವಾಗಿದೆ.
ವಿಕಿರಣದ ಪ್ರಕಾರಗಳು
ರಕ್ತವರ್ಣಕ್ಕೂ ಆಚೆ ಇರುವ ರಶ್ಮಿಗಳನ್ನು ಅತಿರಕ್ತವಿಕಿರಣಗಳು ಎನ್ನುತ್ತಾರೆ.
ವರ್ಗ:ಭೌತಶಾಸ್ತ್ರ ವರ್ಗ:ಅಣು ವಿಜ್ಞಾನ
ಎಂ.ಡಿ.ಒಕ್ಕುಂದ
ಎಂ.ಡಿ.ಒಕ್ಕುಂದ ಇವರು ೧೯೬೭ ಜೂನ್ ೧೫ರಂದು ಧಾರವಾಡ ಜಿಲ್ಲೆ/ತಾಲೂಕಿನ ಅಮ್ಮಿನಭಾವಿಯಲ್ಲಿ ಜನಿಸಿದರು. ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ ಪಡೆದ ಬಳಿಕ ಗದಗಜಿಲ್ಲೆಯ ನರಗುಂದದ ಸರಕಾರಿ ಕಾಲೇಜಿನಲ್ಲಿ ಉಪನ್ಯಾಸಕರಾಗಿದ್ದಾರೆ.
ಕಾವ್ಯ
ವರ್ಗ:ಕನ್ನಡ ಸಾಹಿತ್ಯ ವರ್ಗ: ಲೇಖಕರು
ಭಾರತದ ರಾಷ್ಟ್ರೀಯ ಹೆದ್ದಾರಿಗಳ ಪಟ್ಟಿ
ಭಾರತದ ರಾಷ್ಟ್ರೀಯ ಹೆದ್ದಾರಿಗಳ ಪಟ್ಟಿಯನ್ನು ಕೆಳಗೆ ನೀಡಲಾಗಿದೆ. ಪ್ರಸ್ತುತ ಈ ಪಟ್ಟಿಯು ಹೆದ್ದಾರಿ ಸಂಖ್ಯೆಯ ಆಧಾರದ ಮೇಲೆ ಹೊಂದಿಸಲ್ಪಟ್ಟಿದೆ. ಇದನ್ನು ಹೆದ್ದಾರಿಯ ಉದ್ದ ಅಥವಾ ಮಾರ್ಗದ ಆರಂಭದ ಸ್ಥಳದ ಪ್ರಕಾರ ಸಹ ಜೋಡಿಸಬಹುದು. ಶಿರೋನಾಮೆಗಳ ಬಳಿ ಕಾಣುವ ಪುಟ್ಟ ಬಾಕ್ಸ್ ಒತ್ತಿ ಬೇಕಾದಂತೆ ಜೋಡಿಸಿಕೊಳ್ಳಬಹುದು.
'ಸೂಚನೆ : ಈ ಪಟ್ಟಿ ಅಪೂರ್ಣ. ಮುಂದುವರೆಸಲಾಗುವುದು.'
ವರ್ಗ:ಮೂಲಭೂತ ಸೌಕರ್ಯಗಳು ವರ್ಗ:ಸಂಚಾರ ವ್ಯವಸ್ಥೆ
ಭಾಷಾ ಕುಟುಂಬಗಳ ಪಟ್ಟಿ
ಸ್ಥಳೀಯ ಭಾಷೆಗಳನ್ನು ಮಾತನಾಡುವವರ ಸಂಖ್ಯೆಯ ಅನುಸಾರವಾಗಿ
ಇದು, ಸ್ಥಳೀಯ ಭಾಷೆಗಳನ್ನು ಮಾತನಾಡುವವರ ಸಂಖ್ಯೆಯ ಅನುಸಾರವಾಗಿ, ಜನಾಂಗಗಳ ಉಗಮ ಸಂಬಂಧಿ ಘಟಕಗಳಾಗಿ, ಅವುಗಳ ಮುಖ್ಯ ಭೌಗೋಳಿಕ ಪ್ರದೇಶಗಳೊಂದಿಗೆ ಪಟ್ಟಿ ಮಾಡಲಾದ, ವ್ಯಾಪಕ ಮಾನ್ಯತೆಯುಳ್ಳ ಪ್ರಮುಖವಾದ ಹತ್ತು ಕುಟುಂಬಗಳ ಒಂದು ಪಟ್ಟಿ.
ಐತಿಹಾಸಿಕವಾಗಿ ವ್ಯಾಪಕ ಭೌಗೋಳಿಕ ಹರಡುವಿಕೆಗಳನ್ನುಳ್ಳ ಆದರೆ ತುಲನಾತ್ಮಕವಾಗಿ ಕಡಿಮೆ ಸಮಕಾಲೀನ ಭಾಷಾ ಬಳಕೆದಾರರನ್ನುಳ್ಳ ಸಂಬಂಧಿತ ಭಾಷೆಗಳ ವರ್ಗಗಳು, ಎಸ್ಕಿಮೋ-ಅಲ್ಯೂಟ್, ನಾ-ದೆನೆ, ಆಲ್ಗಿಕ್, ಕೆಚ್ವನ್ ಮತ್ತು ನೈಲೋ-ಸಹಾರನ್‌ಗಳನ್ನು ಒಳಗೊಂಡಿವೆ.
ವಿವಿಧತೆಯ ಅನುಸಾರವಾಗಿ
ವರ್ಗ:ಭಾಷಾ ಕುಟುಂಬಗಳು
ಸೀತಾರಾಮ. ಆರ್. ಶೆಟ್ಟಿ
ಪ್ರಾಧ್ಯಾಪಕ ಸೀತಾರಾಮ.ಆರ್.ಶೆಟ್ಟಿಯವರು,ಮುಂಬಯಿನಗರದ ಕನ್ನಡಿಗರಿಗೆ ಚಿರಪರಿಚಿತರಾದ ಒಬ್ಬ ಸರಳ ವ್ಯಕ್ತಿತ್ವದ ಶಿಕ್ಷಕ, ಒಳ್ಳೆಯ ಸಂಘಟಕ. ಕನ್ನಡ ನುಡಿಯಬಗ್ಗೆ, ಕಲೆ, ಸಂಸ್ಕೃತಿಗಳ ಬಗ್ಗೆ ಕಾಳಜಿ ವಹಿಸುವ ವ್ಯಕ್ತಿಯಾಗಿ ಎಲ್ಲರ ಮನಸ್ಸನ್ನು ಗೆದ್ದಿದ್ದಾರೆ. ಅವರು ಯಕ್ಷಗಾನಕ್ಕೂ ಹೆಚ್ಚಿನ ಪ್ರೋತ್ಸಾಹ ಕೊಡುತ್ತಾರೆ.
ಜನನ, ಬಾಲ್ಯ, ವಿದ್ಯಾಭ್ಯಾಸ ಮತ್ತು ವೃತ್ತಿಜೀವನ
ಪ್ರಾಧ್ಯಾಪಕ, ಸೀತಾರಾಮ ಆರ್ ಶೆಟ್ಟಿಯವರ ಜನನ, ಈಗಿನ 'ಉಡುಪಿ'ಜಿಲ್ಲೆಯ ’ಇನ್ನ’ಗ್ರಾಮದಲ್ಲಿ ಸನ್, ೧೯೫೨ ರ, ಜೂನ್ ತಿಂಗಳ, ೧೧ ರಂದು ಆಯಿತು. ತಂದೆ, ಇನ್ನ ಬರಿಮಾರು ರಾಜು ಶೆಟ್ಟಿಯವರು. ತಾಯಿ,ಇನ್ನ ಕಾಚೂರು ಪಡುಮನೆ ಕಲ್ಯಾಣಿ ಶೆಟ್ಟಿಯವರು. ಸ್ವಾತಂತ್ರ್ಯೋತ್ತರದ ನೆಹರೂ ಭಾರತದಲ್ಲಿ ಭಾರತದ ಆದರ್ಶಗ್ರಾಮಗಳಲ್ಲೊಂದೆಂದು ಇನ್ನ ಗ್ರಾಮ ಆಯ್ಕೆಯಾಗಿತ್ತು. ಪ್ರಾಥಮಿಕ ಶಿಕ್ಷಣ ಅವರ ತವರೂರಾದ 'ಇನ್ನ ಹೈಯರ್ ಎಲೆಮೆಂಟರಿ ಶಾಲೆ'ಯಲ್ಲಿ ಜರುಗಿತು. ನಂತರ ಮುಂಬಯಿನಗರದ ಉಪನಗರವಾದ, ಮುಲುಂಡ್ ವಿದ್ಯಾಪ್ರಸಾರಕ್ ಶಾಲೆಯಲ್ಲಿ, ಎಸ್.ಎಸ್.ಎಲ್. ಸಿ. ಮುಗಿಸಿ, ಮುಂಬಯಿನ, ವಿದ್ಯಾವಿಹಾರದ ಸೋಮಯ್ಯಾ ಕಾಲೇಜ್ ನಲ್ಲಿ ಅರ್ಥಶಾಸ್ತ್ರದಲ್ಲಿ ಬಿ.ಎ.ಪದವಿ ಗಳಿಸಿದರು. ೧೯೭೫ ರಲ್ಲಿ ಮುಂಬಯಿ ವಿಶ್ವವಿದ್ಯಾಲಯದಲ್ಲಿ 'ಕನ್ನಡ ಎಮ್.ಎ.'ಪಡೆದರು. ’ಘಾಟ್ಕೋಪರ್ ಇನ್ಸ್ಟಿ ಟ್ಯೂಟ್ ಆಫ್ ಮೇನೇಜ್ಮೆಂಟ್' ನಿಂದ ’ಪರ್ಸನಲ್ ಮೇನೇಜ್ಮೆಂಟ್ ವಿಷಯದಲ್ಲಿ ಡಿಪ್ಲೊಮ' ಪಡೆದರು. ಇದಾದ ತರುವಾಯ, 'ಸೀತಾರಾಮ ಶೆಟ್ಟಿ'ಯವರು, ತಮ್ಮ ವೃತ್ತಿಜೀವನವನ್ನು 'ಮುಂಬಯಿನ ಹಿಂದೂಜ ಕಾಲೇಜ್', 'ಆರ್,ಜೆ.ಕಾಲೇಜ್', 'ಸೋಮಯ್ಯ ಕಾಲೇಜ್' ಗಳಲ್ಲಿ ಪ್ರಾಧ್ಯಾಪಕರಾಗಿ ದುಡಿದು, ಮುಂದುವರೆಸಿ, ತಮ್ಮ ಸ್ವಂತ ಆಶೀಷ್ ಪ್ರಿಂಟರ್ಸ್ ಎಂಬ 'ಮುದ್ರಣ ಸಂಸ್ಥೆ'ಯನ್ನು ಹುಟ್ಟುಹಾಕಿದರು.
ಒಳ್ಳೆಯ ಸಂಘಟಕರು
ಪ್ರವೃತ್ತಿ ಸಾಹಿತ್ಯ ರಚನೆ,ಸಂಘಟನೆ ಮತ್ತು ಸಮಾಜಸೇವೆ. ಇವರ ಕಾರ್ಯ ಕ್ಷೇತ್ರದ ವ್ಯಾಪ್ತಿ ವಿಶಾಲವಾಗಿದೆ.
ಶೆಟ್ಟಿಯವರು ಸಂಪಾದಿಸಿದ ಪತ್ರಿಕೆಗಳು
ಇದಕ್ಕೆ ಮೊದಲು, ಶೆಟ್ಟಿಯವರು ಸಂಪಾದಿಸಿದ ಕೆಲವು ಪತ್ರಿಕೆಗಳೆಂದರೆ,
ವೈಜಿ ಶೆಟ್ಟಿ ಪ್ರಶಸ್ತಿ
ಕಳೆದ ೬ ವರ್ಷಗಳಿಂದ ನೀಡಲಾಗುತ್ತಿರುವ ಪ್ರತಿಷ್ಠಿತ ವೈಜಿ ಶೆಟ್ಟಿ ಪ್ರಶಸ್ತಿಯ ಸನ್,೨೦೧೧ ರ, ವೈಜಿ ಶೆಟ್ಟಿ ಪ್ರಶಸ್ತಿಗೆ 'ಪ್ರಾಚಾರ್ಯ ಸೀತಾರಾಮ ಶೆಟ್ಟಿ'ಯವರು ಆಯ್ಕೆಯಾಗಿದ್ದಾರೆ. ಇದನ್ನು 'ಮುಂಬಯಿನ ಬಂಟರ ಸಂಘ'ದಲ್ಲಿ ಡಿಸೆಂಬರ್ ೬ ರಂದು ಜರುಗುವ 'ವಾರ್ಷಿಕ ಮಹಾಸಭೆಯ ಸಂದರ್ಭ'ದಲ್ಲಿ ಪ್ರದಾನಮಾಡಲಾಗುವುದು. ಮೊದಲ ವರ್ಷದಲ್ಲಿ 'ಬಂಟರ ಸಂಘ ನಡೆಸುತ್ತಿರುವ ಹೈಸ್ಕೂಲ್' ಕಾಲೇಜ್ ಗಳಲ್ಲಿ ಹಾಗೂ 'ಬಂಟರ ವಾಣಿಪತ್ರಿಕೆ'ಗೆ ದುಡಿದವರಿಗೆ ಈ 'ಶ್ರೇಷ್ಠ ಪ್ರಶಸ್ತಿ' ದೊರೆತಿತ್ತು. ಇದರ ವಿವರಗಳು ಕೆಳಗೆ ಕಂಡಂತಿವೆ.
ನಿಧನ
ಸನ್. ೨೦೧೩ ರ, ಆಗಸ್ಟ್, ೨೫ ರ, ರವಿವಾರ, ಪ್ರೊ. ಸೀತಾರಾಮ ಶೆಟ್ಟಿಯವರು ಮುಂಬಯಿನ ಹಿರಿಯ ಸಾಹಿತಿ, ಡಾ. ಜಿ.ಡಿ.ಜೋಶಿಯವರ ೮೦ ವರ್ಷದ ಸಂಭ್ರಮದ ಪ್ರಯುಕ್ತ,' ಡಾ.ಜಿ.ಡಿ.ಜೋಶಿ ೮೦ : ನಾವು ಕಂಡಂತೆ ' ಎಂಬ ಅಭಿನಂದನಾ ಗೃಂಥವನ್ನು ಜೋಶಿ ಪ್ರತಿಷ್ಠಾನದ ವತಿಯಿಂದ ಬಿಡುಗಡೆ ಗೊಳಿಸುವ ಸಮಾರಂಭದಲ್ಲಿ ನಿರತರಾಗಿದ್ದಾಗ, ಸುಮಾರು ೧೧.೩೦ ರ ಹೊತ್ತಿಗೆ ಸೀತಾರಾಮ ಶೆಟ್ಟಿಯವರು ಕುಸಿದು ಬಿದ್ದು ಅಸು ನೀಗಿದರು. ತಕ್ಷಣವೇ ವೈದ್ಯಕೀಯ ಚಿಕಿತ್ಸೆಗೆ ಒಳಪಡಿಸಲು ಮುಲುಂಡ್ ನ ಅಗರ್ವಾಲ್ ಆಸ್ಪತ್ರೆಗೆ ಕೊಂಡೊಯ್ದಾಗ, ವೈದ್ಯರು ಅವರನ್ನು ಮೃತರಾಗಿದ್ದಾರೆ ಎಂದು ಘೋಶಿಸಿದರು. ೬೧ ವರ್ಷ ಹರೆಯದ ಶೆಟ್ಟಿಯವರಿಗೆ  ತಮ್ಮ ಹಲವಾರು ಸಂಘಚಟುವಟಿಕೆಗಳನ್ನು ಸಮರ್ಥವಾಗಿ ಅಚ್ಚುಕಟ್ಟಾಗಿ ನಿರ್ವಹಿಸುತ್ತಾ ಪಾದರಸದಂತೆ  ಸಾರ್ವಜನಿಕ  ಸೇವಾಕಾರ್ಯದಲ್ಲಿ ನಿರತರಾಗಿದ್ದರು. ಮೃತರಿಗೆ ಒಬ್ಬ ಮಗ, (ಅವರು ನ್ಯೂಜಿಲೆಂಡ್ ನಲ್ಲಿ ಕೆಲಸದಲ್ಲಿದ್ದಾರೆ) ಮತ್ತು ಒಬ್ಬ ಮಗಳಿದ್ದಾರೆ. ಪತ್ನಿಯವರು ಮೊದಲೇ ತೀರಿಕೊಂಡಿದ್ದರು. ಪ್ರೊ. ಸೀತಾರಾಮ ಆರ್ ಶೆಟ್ಟಿಯವರ ಪಾರ್ಥಿವ ಶರೀರದ ಅಂತಿಮ ಕ್ರಿಯೆಯನ್ನು ಅವರ ಮಗ ನ್ಯೂಜಿಲೆಂಡ್ ನಿಂದ ಬಂದ ತರುವಾಯ ಆಗಸ್ಟ್, ೨೬ ಸೋಮವಾರದಂದು ಸಾಯಂಕಾಲ,  ಅಪಾರ ಗೆಳೆಯರು, ಬಂಧುಬಾಂಧವರು ಮತ್ತು ಸಹೃದಯರ ಸಮ್ಮುಖದಲ್ಲಿ  ನೆರೆವೇರಿಸಲಾಯಿತು.
ವರ್ಗ:ಜನ ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಮುಂಬಯಿನ ಲೇಖಕರು ವರ್ಗ:ಲೇಖಕರು